Q=7	C=2	SS=0	LS=5	PS=0	DC=0	LC=0	SD=0	BS=0	G0=26	G1=26	G2=22	DLID=az_RU	BODY=Ермәнистан сијасәтчиләри билдирибләр ки, сионист режимлә мүнасибәтләрин артмасы Иранла әлагәләрдә проблем јаратмајаҹаг.\nГафгаз Һәгигәтләри хәбәр верир ки, сионист режими сон бир нечә илдә Ҹәнуби Гафгаз, хүсусилә дә Ермәнистана гаршы хариҹи сијасәтиндә стратежи дәјишиклик етмәк ардынҹадыр. Ермәниләри бу мәсәләдә гыҹыгландырмаг мәгсәдилә Ермәнистанын дахили бөһран вә бејнәлхалг проблемләрдән гуртулушунун һәлл јолуну Тәл-Әвивлә мүнасибәтләрин, хүсусилә дә игтисади әлагәләрин ҝенишләнмәсиндә тәриф етмәјә сәј ҝөстәрирләр.\nЕрмәнистан сијасәтчиләринин зеһниндә белә бир фикир јарадыблар ки, сионист режимин Ҹәнуби Гафгаз мәнтәгәсинә јени јанашмасыны гәнимәт билмәк лазымдыр, сионист режиминә јахынлашмагла вә онунла мүнасибәтләри артырмагла өз һәрби вә тәһлүкәсизлик системинин сәвијјәсини ҝенишләндирмәк олар, беләликлә, Гарабағ мәсәләсиндә уғур газанмаг мүмкүндүр, һабелә, дүнјаја белә ҝөстәрмәк олар ки, ҝуја тәкҹә Ермәнистан сионист режимлә мүнасибәтләрини ҝенишләндирмәјә мүштагдыр. Һәмчинин сионист режими Гафгазда јерләшән диҝәр өлкәләри дә бу кими мәсәләләрдә Ермәнистанла рәгабәтә тәһрик едир.\nБурада сионист режиминин Ҹәнуби Гафгазда хариҹи сијасәтинин стратежи дәјишиклијинин һәгиги маһијјәтинә диггәт едәк:\n2017-ҹи илдә сионист режимин стратежи арашдырмалар мәркәзләриндән бири “Исраилин” Ҹәнуби Гафгазда јени јанашмасы адлы бир мәгалә нәшр етди. Бу мәгаләдә сионист режимин о вахткы назири Тасаһи Һанҝбј бу режимин Ермәнистанла реҝионал әмәкдашлығыны икитәрәфли мүнасибәтләрин дәјишилмәсиндә мүһүм аддым адландырды.\nҺанҝбј тәһлүкәсизлик елити һесаб олунур вә мүхтәлиф саһәләрдә, хүсусилә дә нүвә фәалијјәтләри саһәсиндә чохлу тәҹрүбәси вардыр. Лакин онун Ермәнистана сәфәри вә бу өлкә илә 3 мүһүм сәнәд имзаламасы, Исраил-Ермәнистан тиҹарәт палатасынын јаранмасына һазырлыг иди. Јәни Ермәнистан сијасәтчиләринин сионист режими сәмтинә тәмүјүлү вә сионистләри хиласкар кими ҝөрмәләри тиҹарәт палатасынын тәшкил олдуғу вахтдан башлады вә Һанҝбјин сәфәри бу лајиһәни тәкмилләшдирди.\nИсраил-Ермәнистан тиҹарәт палатасы тәблиғат аддымы сајылырды вә Ирәванын бир сыра сијасәтчиләринин ҝөзүнү һәгигәтә гапамаг характери дашыјырды. Үстәлик, бу васитә илә јәһуди лоббиси Ермәнистанын мүхтәлиф структурларына нүфуз едирди вә сионист режиминин бу өлкәдә стратежи мәгсәдләринин һәјата кечмәси үчүн шәраит јарадырды.\nСөзүҝедән тиҹарәт палатасынын фәалијјәти чох зәифдир вә игтисади-тиҹарәт мүнасибәтләрини өһдәсинә алдығы вахтдан Ирәван вә Тәл-Әвив арасында тиҹарәт мүбадиләси тәнәззүлә доғру ҝетмишдир. Буҝүн онун јаранмасындан 5 илә јахын өтдүјү бир вахтда һәлә дә әјри ҹәдвәлдә 2014-ҹү илин нөгтәси үзәриндә дајанмышдыр. Белә ки, бу мәсәлә һәтта, Исраил-Ермәнистан парламентләрарасы достлуг групу васитәсилә һәјата кечсәјди даһа уғурлу нәтиҹәләр әлдә едиләрди.\nЕрмәнистаны игтисади бөһрандан чыхармаг сионист режиминин приоритети олсајды, бу режимин Ирәвандакы сәфири Елијаһу Јерушалмини өз вәзифәсиндә сахлајарды. Чүнки о, имзаланмыш игтисади мүгавиләләрин иҹрасы үчүн үрәк јандыран вә бу истигамәтдә тәлаш ҝөстәрән тәк сионист иди. Лакин инди Елиав Белочерковскиј бу постда тәкҹә дипломатик сөһбәтләр етмәк вә ҝөзәл ифадәләр ишләтмәклә мәшғулдур. Сионист режими илә мүгавилә вә разылашмаларын үзәриндән артыг 3 ил өтүб. Гысасы, сионист режими тәкҹә өз мәгсәд вә марагларына хидмәт едән игтисади, һәрби вә технолоҝија саһәләриндә вердији вәдәләрә әмәл едир. Мәсәлән, јалныз Русија илә тиҹарәт әлагәләри һәјата кечирән сионист ширкәтләр Ермәнистанда фәалијјәт ҝөстәрә биләрләр. Чүнки Ермәнистан “Аврасија Азад Тиҹарәт Мүгавиләси”нин үзвү сајылыр вә бу, сионист режиминин хејринәдир. Һабелә, сәнаје мәркәзләринин ҝенишләнмәси вә технолоҝија трансфери тәкҹә Гарабағ мәнтәгәсиндә баш тута биләр. Чүнки сионист режими гондарма Гарабағ Республикасына тәһлүкәсизлик вә стратежи јанашмадан бахыр вә онун хәлвәт һәјатындан Иран Ислам Республикасы әлејһинә истифадә едә биләҹәк. Бундан әлавә, Гарабағын тәбии мәдән вә мәнбәләринә тамаһ ҝөзү дикиб.\nСионист режимин Гарабағ реҝионунда һүзур вә фәалијјәти Ҹәнуби Гафгазда әмин-аманлығы вә сабитлији позаҹаг. Чүнки Гафгазын шиәләри вә исламчылары әксәрән азәриләрдир вә онлар Гарабағ мәсәләсинә чох һәссасдыр. Диҝәр тәрәфдән синост режимини Фәләстин әразиләринин гәсбкары вә Ислам дүнјасынын бир нөмрәли дүшмәни билирләр. Бу ики мәсәләнин интеграсијасы Гүдсү ишғал едән сионист режими үчүн баһа баша ҝәлә биләр вә бунун мүмкүн пис нәтиҹәләри Ермәнистанын да јахасындан јапышаҹаг.\nДиҝәр тәрәфдән Ислам Республикасы тәкҹә реҝионал ојунчу кими дејил, бејнәлхалг ҝүҹ чәрчивәсиндә сионист режиминин реҝионда мүнасибәтләринин артмасына лагејд гала билмәз.\nЕрмәнистан сијасәтчиләри билдирибләр ки, сионист режимлә мүнасибәтләрин артмасы Иранла әлагәләрдә проблем јаратмајаҹаг. Буна ҹаваб олараг демәлијик:\nСионист режимин Бејтүл-Мүгәддәсдә сәфирлик ачылмасы кими мүнасибәтләринин артмасына Иранын ачыг-ашкар етиразы сионист режиминин тәһдидләринин артмасына ҝөрә дејилдир. Чүнки Иран Ислам Республикасы 40 илдән артыгдыр ки, өз дүшмәнләринин мәкрли планларыны зәрәрсизләшдирмәкдә ад газаныб. Бу етираз Ислам Ингилабынын дүнјаҝөрүшүндә вә милли тәһлүкәсизлик доктринасындакы көкә гајыдыр вә о да бундан ибарәтдир ки, Ислам Ингилабы сионист режимини јер күрәсиндә мүхтәлиф ҹәмијјәтләри мәһв етмәк ардынҹа олан мүтләг шәр кими ҝөрүр. Һалбуки, ҹәмијјәтләр сионист режими илә мүнасибәтләрин узунмүддәтли зәрәрләриндән хәбәрсиздир. Ислам Ингилабынын бу идеолоҝија вә дүнјаҝөрүшүнә әсасән, милләт вә дининдән асылы олмајараг бүтүн инсанлар сионист режиминин ишғалчылығындан аманда галмалыдыр.\nЕрмәнистан рәсмиләри бу гәрарларына јенидән бахмалы, дүнјада баш верән һадисәләрә диггәт етмәклә дүшүнмәли, бејнәлхалг сионисмин дәстәкләдији империализмин дағылмаг үзрә олдуғуну ҝөрмәли, диҝәр өлкәләрин аҹы тәҹрүбәләриндә ибрәт алмалы, дахили ҝүҹ вә потенсиалларына архаланмагла өз проблемләрини һәлл етмәлидирләр.\n646 дәфә бахылыб


Q=6	C=0	SS=0	LS=6	PS=0	DC=0	LC=0	SD=0	BS=2	G0=57	G1=49	G2=26	DLID=az_RU	BODY=Дост дијарынын јолчулары мүӘллиф: доктор мисбаһ ЈӘзди\nГур’ан бахымындан тәвәккүлүн маһијјәти\nДОСТ ДИЈАРЫНЫН ЈОЛЧУЛАРЫ\nДОКТОР МИСБАҺ ЈӘЗДИ\nКитабын ады:...Дост дијарынын јолчулары\nМүәллиф:.......................Доктор Мисбаһ Јәзди\nТәрҹүмә едән:...............................Фәјјаз Рәфиг\nШәксиз ки, инсанын руһ ајнасы јалныз илаһи нур сајәсиндә шөләләнир вә гәлб пасыны јалныз илаһи кәлам иксири тәмизләјә билир. Инсан фитрәтинин јандырыҹы тәшнәсини мә’нәви пак шәрбәтдән савај һеч нә сираб едә билмир. Чырпынан көнүл симурғуну јалныз мәш’угун вүсалы тохдада билир. Илаһи пејғәмбәрләрин һәр бири бәшәријјәтә инсанлыг јолуну ишыгландыран мәш’әл олмушдур. Онлар инсаны торпагдан Аллаһа, јердән фәләкләрә ганадландырмышлар. Пејғәмбәрләр һикмәт ҹөвһәрини вә мә’рифәтин маһијјәтини вәһј сәдәфиндә тапмыш, јер инсанынын јүксәлиш зирвәсини өз сәма китабларында сәтир-сәтир гејд етмишләр. Онлар инсанын һәгиги ме’раҹыны (сәмаја јүксәлиш) онун Аллаһ гаршысында бәндәлијиндә ҝөрмүш вә ону сәмимиҹәсинә дост мәһәллинә сәсләмишләр.\nШүбһәсиз ки, Аллаһа иман сајәсиндә әлдә едилән ләззәт бүтүн ләззәтләрдән үстүн вә уҹадыр. Илаһи өвлијаларын тәвәккүл вә шүкүр мәгамыны, тәгва вә дүнјадан азадлыг мәртәбәсини һеч нәјә дәјишмәдији ҝөз габағындадыр.\nӘлиниздәки китаб бөјүк устад һәзрәт Ајәтуллаһ Мисбаһ Јәздинин Гум елми мәркәзиндә тәдрис етдији бир силсилә әхлаг дәрсләриндән ибарәтдир. Дәрсләрин әсас мөвзусу ҝөзәл бир диллә бәјан олунмуш, Гур’ан ајәләри илә шәрһ едилмиш мәшһур “Ме’раҹ һәдиси”дир. Ујғун һәдисин мәтни Дејләминин “Иршадүл-гүлуб”, Мәҹлисинин ““Биһарүл-әнвар” китабларында вә бир чох башга мәнбәләрдә нәгл олунмушдур. Һәгигәтән дә, бу гүдси һәдисин мә’налары бир дөврә ирфан, һикмәт, әхлаг вә мә’нәвијјат дәрсләринин мөвзусудур. Үмид едирик ки, бу әсәрин мүталиәси диггәт вә бәсирәт саһибләри үчүн фајдалы олаҹаг. Бу китабын Аллаһын разылығына сәбәб олаҹағына вә әсрин Имамы (ә) тәрәфиндән гәбул едиләҹәјинә үмид едирик.\nРиза вә тәвәккүл мәгамы\nМе’раҹ һәдиси әзиз Ислам Пејғәмбәринин (с) Аллаһын мүгәддәс заты һүзуруна үнванладығы суаллардан ибарәт гүдси һәдисләрдәндир. Аллаһ-тәала һәзрәт Пејғәмбәрин (с) суалларыны бу һәдисдә ҹавабландырыр.\nҺәзрәт Пејғәмбәр (с) Аллаһ-тәаладан әввәлҹә белә сорушур: “Пәрвәрдиҝара, әмәлләрин ән үстүнү һансы әмәлдир?” (“Ја Рәбби әјјул-ә’мали әфзәлу?”) Аллаһ-тәала һәзрәтин ҹавабында бујурур: “Мәним јанымда (мәним үчүн) мәнә тәвәккүлдән вә гисмәт етдијимә разылыгдан үстүн бир шеј јохдур.” (“Ләјсә шәј’ун инди әфзәлә минәт-тәвәккули әләјјә вәрриза бима гәсәмту”)\nБир чох рәвајәтләрдә инсанын ә’залары илә бағлы бә’зи әмәлләрин мүһүмлүјүндән данышылса да, (мәсәлән, ҝөз, гулаг вә әллә бағлы әмәлләр) ме’раҹ һәдисинин ујғун ҹүмләләриндә әмәл даирәси ҝенишләндирилмиш вә гәлблә бағлы ишләр дә бу даирәјә дахил едилмишдир. Чүнки гәлблә бағлы һәрәкәтләрдә дә нәфсин һансыса фәалијјәтләри вардыр. Бу һәрәкәтләр гәлбин дәринлијиндә баш версә дә, һансыса дәрәҹәдә әмәл характери дашыјыр.\n“Тәвәккүл” сөзү “вәкаләт” көкүндәндир вә Ислам лүғәтиндә инсанын Аллаһы өзүнә е’тибарлы бир дајаг сечмәси, бүтүн ишләрини она һәвалә етмәси мә’насында нәзәрдә тутулур. Бир һәдисдә Ислам Пејғәмбәри (с) Ҹәбрәилдән тәвәккүл һаггында сорушур. Ҹәбрәил онун ҹавабында дејир: “Тәвәккүлүн мә’насы будур ки, инсан бүтүн хејир вә зијанын, бәхшиш вә мәһрумијјәтин халгын әлиндә олмадығына әмин олсун. Әҝәр инсан елә бир мә’рифәт мәртәбәсинә чатса ки, Аллаһдан гејриси үчүн иш ҝөрмәсин, Аллаһдан гејрисинә үмидвар олмасын, Аллаһдан гејрисиндән горхмасын, Аллаһдан гејрисиндән бир шеј ҝөзләмәсин, бу һал Аллаһа тәвәккүлдүр.”1 Гур’ани-мәҹиддә тәвәккүл һаггында чохсајлы ајәләр вардыр. Тәвәккүл сөзүнүн маһијјәтини ајдынлашдырмаг мәгсәди илә бу ајәләрдән бә’зиләрини нәзәрдән кечиририк. Бу мөвзу илә бағлы диҝәр инҹә нөгтәләри башга бир мәгамда арашдыраҹағыг.\nАллаһ-тәала тәвәккүлү иманын ајрылмаз бир һиссәси сајыр вә бујурур: “ Иманлы инсанлар јалныз Аллаһа тәвәккүл етмәлидирләр.”1 Диҝәр бир ајәдә охујуруг: “Әҝәр иманыныз варса, Аллаһа тәвәккүл един.”2\nБашга бир ајәдә тәвәккүл вә Аллаһа е’тимад мө’минләрин бариз сифәтләриндән сајылыр: “Мө’минләр јалныз о кәсләрдир ки, Аллаһын ады чәкиләндә горхудан үрәкләри титрәјәр, Аллаһын ајәләри охундуғу заман һәмин ајәләр онларын иманларыны даһа да артырар, онлар јалныз өз Рәбләринә тәвәккүл едәрләр.”3 Нөвбәти бир ајәдә Аллаһа е’тимад вә тәвәккүл олдугҹа шиддәтлә вурғуланыр. “Шәргин вә гәрбин Рәбби Одур. Ондан башга һеч бир мә’буд јохдур. Јалныз Она тәвәккүл ет.”4 “Шәргин вә гәрбин Рәбби” ифадәси Аллаһын бүтүн варлыг аләминә һакимијјәтиндән данышыр. Ајәнин мәгсәди будур ки, јалныз бүтүн варлыг аләминә һаким олан Аллаһ пәрәстишә лајигдир. Бүтүн варлыг аләминә һаким олан Аллаһа тәвәккүл етмәмәк, Ону бүтүн ишләрдә тә’сирли сајмамаг мүмкүндүрмү?! Әҝәр Аллаһы јаддан чыхармасаг, Она тәвәккүл етсәк, руһумузу Онун зикри илә ҝүҹләндирсәк, көнүл бағларымыз даим хүррәм олаҹаг.\nКөнлүмүзү ҝүлләр алыб гојнуна,\nПәришанлыг? − Көнүлдә јер јох она!\nБелә бир мәгамда инсан һеч бир үстүнлүк далынҹа гачмыр вә һәр ики аләмә арха чевирир. Неҹә ки, Һафиз бујурур:\nДостдан савај бир кимсә јох көнүлдә,\nБошла дүнјалары, дост варса әлдә.\nБашга бир бејтдә исә белә охујуруг:\nГәлбдә достун бирҹә әлиф гамәти,\nӨјрәдән олмамыш башга һикмәти.\nАди инсанлар дүнјәви ишләрдә даһа чох мүвәффәгијјәт газанмаг үчүн өзләринә вәкил сечдикләри кими, Аллаһ бәндәси дә бүтүн ишләрдә Аллаһ-тәаланы вәкил сечмәлидир. Бу һалда истәкләр изтираб вә тәшвишсиз һәјата кечир. Башга сөзлә, өз еһтијаҹларыны өдәмәк истәјән инсанын гаршысында үч јол вар: Өз ҝүҹүнә ҝүвәнмәк; башгаларына ҝүвәнмәк; һәр шејдән үмиди үзүб, Аллаһа тәвәккүл етмәк.\nБу үч јол арасында ән пис јол башгаларына ҝүвәнмәкдир. Белә бир үсул тәкҹә дини бахымдан јох, психоложи бахымдан да бәјәнилмәмишдир. Белә бир үсул инсаны ҹәмијјәт үчүн ағыр јүкә чевирир. Белә бир јолла ҝедән инсан тәдриҹән өз мүгәддәс еһтијаҹсызлыг һиссини унудур вә ән кичик ишләрдә дә башгаларынын көмәјинә ҝөз дикир.\nАмма психологларын “Өзүнәинам” (“Е’тимад бе нәфс”) адландырдығы биринҹи јол ики бахымдан арашдырылмалыдыр: Позитив (мүсбәт) вә негатив (мәнфи) бахымлардан.\nӨзүнә инам јолуну мүсбәт мә’нада гәбул етмәк бүтүн ишләрдә өзүнә ҝүвәнмәкдән ибарәтдир. Писихолоҝија өзүнәинам мәһфумуну һәмин бу мүсбәт мә’нада гәбул етсә дә, төвһиди е’тигад бахымындан, бу бахыш мәгбул дејил. Чүнки инсан өз-өзүнү вә Аллаһыны даһа дәгиг шәкилдә таныдыгда, зәиф вә аҹиз олдуғуну анлајыр. Ајдын мәсәләдир ки, инсанын малик олдуғу бүтүн ҝүҹ вә енержи Аллаһдандыр. Белә бир һалда инсан һансы әсасла јалныз өзүнә ҝүвәнә биләр?! Әҝәр инсан өзү вә онун ихтијарындан олан һәр шеј Аллаһа аиддирсә, инсан өзүнү һәгиги малик һесаб едә билмәз. Инсанын Аллаһа тәвәккүл вә е’тигады өз Рәббини танымасы јолу илә һасил олан бир хүсусијјәтдир. Әҝәр инсан бүтүн варлыг аләминин, еләҹә дә өз варлығынын һәгиги саһиби кими Аллаһы таныјарса, өз еһтијаҹларынын тә’мини үчүн башгаларына әл ачмаз. Өзүнәинам һиссинин мәнфи јөнүмү, јә’ни башгаларына е’тимадсызлыг һәм психоложи, һәм дә төвһиди бахымдан мәгбул сајылыр, өзүнү, башгаларына мөһтаҹ билмәјән инсан үстүн тутулур. Гур’ани-кәримдә вә мә’сум имамлардан нәгл олунмуш рәвајәтләрдә ујғун мөвзуда әтрафлы шәкилдә данышылмышдыр. Ујғун мәнбәләрдә Аллаһдан гејриләринә ҝүвәнмәјин үмидсизликлә сонуҹландығы билдирилир. Әслиндә бу ајәләрдә тәвәккүл мәсәләсиндә төвһидә ишарә олунур. Аллаһ кими е’тибарлы бир дајаға малик олан инсан башгаларына еһтијаҹ дујмадығындан Гур’ани-мәҹиддә бујурулур: “Дири вә өлмәз Аллаһа тәвәккүл ет.”1 Башга бир ајәдә охујуруг: “Јалныз Аллаһа тәвәккүл ет. Әлбәттә ки, сән һагсан вә һагг олдуғун ачыг-ашкардыр.”2\nАхы Аллаһ мөвҹуд олдуғу бир һалда ондан гејриләринә үз тутмаға әсас нәдир?! Мәҝәр Аллаһ-тәаланын инсана диггәти она бәс етмирми?! Аллаһ-тәала бујурур: “Мәҝәр Аллаһ өз бәндәси үчүн бәс дејилми?!”3 Башга бир ајәдә охујуруг: “Аллаһ ҝөјләрин вә јерин Рәбби олдуғу һалда ондан гејрисиними өзүнүзә һами сечирсиниз?!”4\nӘҝәр инсан бир тәһлүкә вә зәрәрлә үзләшәрсә, ону һәмин вәзијјәтдән јалныз Аллаһ-тәала гуртара биләр. Бүтүн сәадәт вә хошбәхтликләри дә өз бәндәсинә нәсиб едән Аллаһдыр. Гур’анда охујуруг: “Әҝәр Аллаһ сәнә бир зәрәр јетирсә, Ондан гејриси бу зәрәри арадан галдыра билмәз вә әҝәр сәнә бир хејир јетирсә, О һәр шејә гадирдир.”5 Истәнилән бир шәкилдә Аллаһа сығыныб она үмид бәсләјән инсана Аллаһ бәс едир. Аллаһ-тәала Гур’ани-кәримдә бујурур: “Ким Аллаһа тәвәккүл етсә, Аллаһ она бәс едәр. Аллаһ өз бујуруғуну јеринә јетирәндир. Аллаһ һәр шеј үчүн бир өлчү тә’јин етмишдир.”6 Башга бир ајәдә Ислам Пејғәмбәринә (с) хитабән бујурулур: “Де ки, мәнә тәкҹә Аллаһ бәс едәр. Тәвәккүл едәнләр јалныз Она тәвәккүл едәрләр.”7


Q=3	C=3	SS=0	LS=0	PS=0	DC=0	LC=0	SD=0	BS=1	G0=202	G1=147	G2=76	DLID=az_RU	BODY=РӨВШӘН ҸАНИЈЕВИ ОНЛАР ГӘТЛӘ ЈЕТИРДИЛӘР! | Национальное Телевидение Талышистана\nРӨВШӘН ҸАНИЈЕВИ ОНЛАР ГӘТЛӘ ЈЕТИРДИЛӘР!\nPosted on August 31, 2016 by talyshistantv\nӘзиз тамашачыларымыз! Бу ҝүн мән јенә дә планлашдырдығым мөвзудан кәнара чыхараг, тамам башга бир мөвзу һаггында сизинлә данышмалыјам. Вердијимиз анонсдан билдијиниз кими, буҝүнкү сөһбәтимиз августун 18-дә Истамбулда гәтлә јетирилмиш, Рөвшән Ләнкәрански ады илә мәшһур гануни оғру Рөвшән Ҹанијевин һаггында олаҹагдыр. Рөвшән Ҹанијев ким иди? О нә тәһәр инсан иди? Ахы постсовет мәканынын криминал империјасында она белә бир јер тутмаг неҹә нәсиб олмушду? Әминәм ки, һеч ким бу суаллара мүфәссәл ҹаваб вермәк игтидарында дејилдир. Гануни оғрулар, хүсусилә дә онларын мүәјјән шәраит дахилиндә, хүсусилә дә өз шәхси кејфијјәтләри һесабына мәшһурлашанлары чох һалларда гапалы адамлар олур. Онларын һәјаты, бир гајда олараг, чохлары үчүн зүлмәт гаранлыг кимидир. Онлар һаггында ҹүрбәҹүр әфсанәләр вә рәвајәтләр данышырлар. Бунларын чохунун һәгигәтә һеч бир јахынлығы олмур. Оғрулар һаггында һәтта мүсбәт вә мәнфи агиографијалар дүзүб гошурлар. Бурада гејри-ади бир шеј јохдур. Ахы һәр һансы бир формада ганунун позулмасы мәхфилији вә ағзыбирлији нәзәрдә тутур. Бу гајдалары позан шәхсләри, бир гајда олараг, криминал дүнјанын әләкечмәз дәјирман дашлары бир анда тоза вә күлә чевирир! Она ҝөрә дә ҹинајәткар груплашмалары идарә едәнләр һаггында информасија чох аз олур. Бахмајараг ки, хүсуси хидмәт вә һүгуг мүһафизә органларында онларын һәр бири һаггында галын-галын досјеләр јығылыр. Амма бурасы да вардыр ки, хүсуси хидмәт органларынын билдикләри ҝениш әһали күтләләринә мәлум олмур. Бу аләмин өз сарсылмаз ганунлары, өз виҹдан мәҹәлләси вар ки, һәр һансы бир “дүзҝүн оғру” онлара гејдсиз-шәртсиз әмәл етмәлидир. Бу аләмин өз дили вә анлајышлары вар, терминләри вә уникал данышыг үслубу вар. Оғрулары да падшаһлар кими тахта чыхарыр вә әҝәр гајдалара әмәл етмәсәләр, онда таҹдан мәһрум едә билирләр. Криминал аләмин али органы оғруларын сходкасыдыр. Инанын ки, бу, маһијјәтҹә антидүнјада, нүфуз газанмаг нормал ҹәмијјәтдә һәр һансы бир мөвге тутмагдан даһа чәтиндир.\nӘсил оғру бир сыра әсаслы принсипләрә риајәт етмәлидир: аилә гурмамалыдыр, онун сөзү вә әмәли әнәнәви чәрчивәләрдән гыраға чыхмамалыдыр. Өһдәликләрин һәр һансы формада позулмасы онун нүфузунун итирмәсинә, сон нәтиҹәдә оғру адындан мәһрум едилмәсинә ҝәтириб чыхарыр. Оғру һәмчинин һәм азадлыгда, һәм дә һәбсханада ишләмәмәлидир, ордуда хидмәт етмәмәлидир, әлинә силаһ алмамалыдыр. Онун өз шәхси бизнеси ола билмәз. Оғру истинтагла әмәкдашлыг едә билмәз, әләлхүсус, полисә шикајәт јаза билмәз. Нәһајәт, гануни оғру диҝәр гануни оғрунун гәтлини сифариш едә билмәз. Бүтүн бунлар, һәтта оғру гардашларын мәнафеји чәрчивәсиндә олса белә, оғруја јарашмајан әмәлләрдир. Гејд едәк ки, һазырда бу шәртләрин бир чохуна, хүсүсилә јени нәсил гануни оғрулар тәрәфиндән артыг әмәл олунмур. 1969-ҹу илдән гануни оғруларын евләнмәсинә иҹазә верилир. Бунун әјани нүмунәси мәрһум Рөвшән Ҹанијев иди. Һәтта “көһнә гвардијанын” нүмајәндәси олан мәрһум Дед Хасанын да аиләси вә ушаглары вардыр. Бундан әлавә, о, еһтијаҹ оланда, өз оғру гардашларыны о дүнјаја васил етмәкдән чәкинмирди. Һәр неҹә олурса олсун, криминал авторитетләр һәмишә шүбһәли адамлардыр. Онлар һаггында информасијалар даим зиддијјәтли вә мәһдуд олур. Јәгин ки мүшаһидә етмисиниз ки, гануни оғрулар өз силаһдашлары илә бирликдә јемәк-ичмәк мәҹлисләриндә ја да дәри ҝөдәкҹәләрдә дәстә һалында шәкилләр чәкдирмәји хошлајырлар. Лакин онларын әмәлләри һаггында һеч бир тәсвир олмур. Гануни оғрунун иш башында – атәш ачдыгда, дава-далаш заманы, рејд заманы вә с. шәкилләри вә јахуд видео тәсвирләринә надир һалларда раст ҝәлмәк олур. Гануни оғруларын анҹаг белә шәкилләри, бәзи һалларда исә видео тәсвирләри галыр, бир дә онларын баһалы баш дашлары, вәссәлам! Инсанларын јаддашында онлар дәрин из бурахмырлар. Һәм дә оғрулар чох еркән дүнјадан көчүр, һәм дә бир гајда олараг, өз силаһдашлары тәрәфиндән гәтлә јетирилирләр. Надир һалларда гануни оғру јетмиш јашынадәк јашајыр. Анҹаг о гануни оғрулар чох јашаја билирләр ки, онлар вахтында бу аләми тәрк едир вә сакит бир ҝушәдә јашамағы үчтүн тутурлар. Амма бунун өзү дә онлар үчүн мөһкәм тәминат олмур. Онларын әввәлки силаһдашларынын ҝүлләләри бурда да чох вахт онлары тапыр!\nГануни оғруларын бир сәҹијјәви ҹәһәти дә одур ки, онларын “милләти олмур”. Оғру үчүн фәрги јохдур, сән онун милләтиндәнсән ја јох, әсас одур ки, һәмин шәхс онун дүнјасынын адамы олсун. Өз миллијјәтини тез-тез һалландыран гануни оғруну онун достлары дүзҝүн баша дүшмәзләр вә нәтиҹәдә һәмин шәхс бу аләмдән кәнарлашдырыла биләр. Бунунла белә, анаја мәһәббәт онлар үчүн һәр шејдән јүксәкдә дурур. Инди исә гајыдаг Рөвшән Ҹанијевин кимлији мәсәләсинә. Ким иди о? Өзүмүз өзүмүздән бир даһа сорушаг. Рөвшән Ленкорански ады илә мәшһурлашан Рөвшән Рафиг оғлу Ҹанијев миллијәтҹә талыш иди. О, Ләнкәранын Кичик Базар мәһәлләсиндә анадан олса да, атасы әслән Ләнкәранын Сепади (Сепаради) кәндиндән иди. Тәсадүфи дејилдир ки, Рөвшән даим өз доғма кәәнди вә Талыш ағсаггаллары илә әлагә сахлајыр, вә өз һәмјерлиләринә әл тутурду. Дејирләр ки, Талышын әксәр ағсаггалларында онун телефон нөмрәси вар иди вә онлар истәдикләри вахт она бирбаша зәнҝ едә биләрдиләр. Она ҝөрә дә Рөвшәни тәкҹә ләнкәранлылар дејил, Талышстан әһалисинин бөјүк әксәријјәти, һәмчинин Азәрбајҹанын башга јерләриндә – Бакыда, Сумгајытда, хариҹи өлкәләрдә –Москвада вә башга шәһәрләрдә дә севирди. Ҹаван олмағына бахмајараг, мәрһумун ҹәми 41 јашы вар иди, һәтта ондан јашҹа бөјүк олан бир сыра талышлар она Бөјүк гардаш дејирдиләр. Әзиз тамашачылар! Анонсумузда билдирмишдик ки, бизим оғру дүнјасы илә әввәлдән һеч бир әлагәмиз вә јахынлығымыз олмамышдыр. Бунунла белә, демәлијик ки, һансы ганунсуз әмәлләр етмәсиндән, нә гәдәр сәрвәт топламасындан асылы олмајараг, Рөвшән Ҹанијев башга гануни оғрулардан онунла фәргләнирди ки, һәр шејдән әввәл о, талыш иди, өз халгынын оғлу иди, сонра исә криминал авторитет иди! Онун дәстәсиндә башга азәрбајҹанлылар, руслар вә башга милләтләрин нүмајәндәләри олса да, бизә дәгиг мәлумдур ки, о јалныз талышлара етибар едир вә онларын гајғысына галырды. Доғма Вәтәнинин аҹы талеји она биҝанә дејилди! Әламәтдар һалдыр ки, 2008-ҹи илдә Рөвшән Бакы истинтаг тәҹридханасыны тәрк едиб, бир нечә ҝүнлүјә Ләнкәрана ҝәлдикдә, о, өз һәмвәтәнләринин вәзијјәти илә јахындан марагланмышды. Ағсаггаллар она јајылмагда олан наркоманлыгдан шикајәт етдикдә, о дәрһал демишди: “Наркотиклә мәшғул олан һеч бир шәхс биздән дејил!”\nБу, шәхсиз, Азәрбајҹан игтидарына бөјүк зәрбә иди. Чүнки онларын ҝәлирләрин бөјүк бир һиссәси мәһз наркотикләрин сатышындан ҝәлир. Мәһз Әлијев кланы өтән әсрин 70-ҹи илләриндән башлајараг, Талышстанда наркотикләри јајмаг јолу илә, талыш халгынын ҝенофондуну мәһв етмәклә мәшғул олмушдур! Һазырда бу фаҹиә талышлар үчүн дәһшәтли мигајас алмышдыр. Буну јахшы баша дүшән Рөвшән өз имканы дахилиндә бу просесин гаршысыны алмаға чалышырды. Бу заман Рөвшән бу сүни дөвләтин рәсми игтидарынын сијасәти әлејһинә ҝетмәкдән белә чәкинмирди. Диггәти ҹәлб едән даһа бир ҹәһәт будур ки, хејли вахт иди ки, Рөвшән, ҝөрүнүр, өз шәхсијјәтинин һәгиги мигјасыны анлајараг, неҹә дејәрләр, тарихә ишләмәк гәрарына ҝәлмишди. Һәм дә бу заман о, гануни оғру кими јох, мәһз талыш халгынын нүмајәндәси кими тарихә дүшмәк гәрарына ҝәлмишди. Чүнки тәкҹә криминал аләмдә дејил, һәм дә Азәрбајҹанын сијаси даирәләриндә онун нүфузу ҝүндән-ҝүнә һәндәси силсилә илә артырды. Бу она имкан верирди ки, республикадә ҝедән бир чох ҝизли сијаси просесләрә, хүсусилә президент Илһам Әлијев вә онун аиләси, онун јахын әтрафы илә бағлы просесләрә тәсир ҝөстәрсин. Бизә дәгиг мәлумдур ки, Азәрбајҹанын һәтта назирләри өз араларындакы мүбаһисәли мәсәләләри һәлл етмәк үчүн Истамбула – Рөвшәнин јанын ҝедир вә о, бу проблемләри асанлыгла һәлл едирди. Һәм дә Рөвшән өз бу имканларындан истифадә едәрәк, талышлары һәм криминал, һәм дөвләт, һәм дә бизнес структурлара јерләшдирирди. Чохлары бәлкә дә билмир ки, Рөвшән Әлијев һөкумәтинин зинданлара салдығы бүтүн шиә-мүсәлман фәалларынын һәм аиләләринә, һәм дә өзләринә мүнтәзәм мадди јардым едирди. Һәм дә республикада дәрҹ олунан демәк олар бүтүн дини китаблар һәм дә онун малијјә вәсаити һесабына чап олунурду. Она ҝөрә дә талышлар һәгигәтән онунла фәхр едир вә она ҝөрә дә бир чохлары үчүн Рөвшән ади криминал авторитет јох, Бөјүк гардаш иди! Онлар фәхр едирдиләр ки, Азәрбајҹанын назирләри вә диҝәр мәнсәб саһибләри онун гаршысында сүнҝү кими фарағат дурур, вә бир сыра дөвләт әһәмијјәтли мәсәләләри мәһз Рөвшән һәлл едирди!\nРөвшәнин дәфни бир даһа бүтүн дүнјаја ҝөстәрди ки, талышлар ону неҹә чох севирдиләр, она неҹә мүнасибәт бәсләјирдиләр! Талышстанын һәр јериндән вә башга хариҹи дөвләтләрдән он минләрлә инсан ону сон мәнзилә јола салараг, дәфн мәрасиминдән сонра да Ләнкәранда галмагда давам едир, онларла ҝәнҹ исә ҝеҹә-ҝүндүз онун мәзарынын кешијини чәкирләр. Азәрбајҹан һөкумәти бүтүн бунлардан бәрк тәшвишә дүшмүшдү. Тәсадүфи дејилдир ки, һөкумәтин тапшырығы илә Шејх Аллаһшүкүр Пашазадә вә Фөвгәладә һаллар назири Кәмаләддин Һејдәров Рөвшәнин једди мәрасиминдән сонра Ләнкәрана ҝәләрәк, һүзр саһибләриндән мәҹлиси јығышдырмағы хаһиш етмишләр! Бүтүн бунлар ону ҝөстәрир ки, Азәрбајҹан игтидары Рөвшәнлә бирҝә ишләр ҝөрсә дә, ондан өз мәнафеји үчүн истифадә етсә дә, һәтта өлүмүнүдән сонра да ондан горхмагда давам едир! Талышлар гануни оғруну дәфн етмәдиләр! Талышлар үчүн Рөвшән талыш руһунун тәҹәссүмү иди вә вахтсыз өлүмүндән сонра да елә дә галмагда давам едир. Бир чохлары инди суал едирләр: ҝөрәсән һәгигәтән талышлар криминал авторитетә белә һөрмәт бәсләјирләр? Јох, мәним әзизләрим! Талышларын ичиндә нүфузлу гануни оғрулар аз олмајыб. Јадыныза ҝәтирин Масаллылы Мамеди. О, 2011-ҹи илдә рәһмәтә ҝедиб. Талышларын ичиндә бөјүк һөрмәти олдуғуна бахмајараг, Мамедин дәфн мәрасими бу сәвијјәдә кечмәди. Она ҝөрә дә дејирәм ки, бурада мәсәлә һеч дә криминал авторитетдә дејил! Әсас мәсәлә Рөвшәнин сијаси нүфузу вә онун милли симасы илә бағлы иди! Һәм дә мүһүм олан ҹәһәт бирҹә о дејилдир ки, Рөвшән әсил талышын тәҹәссүмү иди. Әсас мәсәлә одур ки, һәм онун әтрафы, һәм дә мүәјјән структурларда она мүнасибәтдә бу ҹәһәт һәмишә үздә иди. Мәсәлән, бизә дәгиг мәлумдур ки, 2008-ҹи ил февралын 13-дә Рөвшәни Украјнада һәбс едәрәк, Бакыја тәһвил вермәк истәјирдиләр. Амма Украјнанын Миллијјәтләр вә дин мәсәләләри үзрә Дөвләт комитәси һүгуг мүдафиәчиләринин тәләби әсасында Рөвшәнә “өз вәтәниндә милли әламәтә ҝөрә тәгиб олундуғуна ҝөрә”, јәни талыш олдуғуна ҝөрә сијаси гачгын статусу вермәли олду. Инди исә, мәним әзизләрим, әсас мәсәләјә гајыдаг.\nРөвшән Ҹанијеви ким гәтлә јетириб? Бурдаҹа дәрһал гејд едәк ки, ҝуја күрдләрин Дед Хасанын гисасыны алмаг мәгсәдилә Рөвшәни гәтлә јетирдикләри һаггында информасијаны бир кәнара атмаг лазымдыр. Чүнки бу, бош вә һеч бир әсасы олмајан сөздүр! Биринҹиси, тәдгигатчыларын бөјүк әксәријјәти бир ағыздан дејир ки, Дед Хасанын ҝуја Рөвшәнин сифариши илә гәтлә јетирилдији һеч бир јердә сүбута јетирилмәјиб. Онларын арасында Москвадакы ҝөјәрти базары үстүндә ҝуја зиддијјәтләрин олмасы һаггында дејиләнләр һәтта дүз олса белә, бу, әсас дејилдир ки, она ҝөрә Рөвшән мигјаслы бир нүфуз саһиби Дед Хасанын өлүмүнә фитва версин. Икинҹиси, ким дејир ки, Дед Хасан күрд иди? Ахы о, тәмиз ганлы језид иди, һәм дә һеч вахты језид олдуғуну ҝизләтмәјиб, әксинә, бунунла һәмишә фәхр едиб. Бизә мәлумдур ки, Түркијәдәки Күрд фәһлә партијасынын функсионерләри һәтта Москваја ҝәләрәк, Дед Хасан вә диҝәр језид авторитет Шакро Молодојдан күрд һәрәкатына јардым хаһиш етсәләр дә, онларын һәр икиси буна гәти етираз етмишдиләр. Онлар билдирмишдиләр ки, језиддиләр, күрд дејилләр! Мәһз буна ҝөрә дә ҝуја күрдләрин гисас алмасы версијасы әсассыздыр. Үстәлик, Дед Хасан Азәрбајҹанла сых бағлы адам иди. О, һәтта бир вахтлар, даһа дәгиг десәк, Һејдәр Әлијев Азәрбајҹанда һакимијјәти силаһлы чеврилиш јолу илә әлә аланадәк, Москвада Илһам Әлијев вә Араз Ағаларовун бизнесини һимајә едирди. Дед Хасан буну өз әлалтысы олан азәрбајҹанлы гануни оғрулар Һикмәтин вә Мамедин васитәси илә һәјата кечирирди. Дед Хасанын гатилләри бу ҝүнәдәк тапылмајыб. Амма бизә дәгиг мәлумдур ки, өлүмүндән бир мүддәт әввәл Дед Хасан Кәмаләддин Һејдәровун Русијадакы бизнес структурларына бәрк тәзјиг едир, ону әлә кечирмәк истәјирди. Она ҝөрә дә Дед Хасанын гатилләрини дә мүәјјән мәнада Бакыда ахтармаг дүзҝүн оларды. Һәтта Дед Хасаны һансыса бир криминал дәстәнин үзвләри гәтлә јетирмиш олсалар белә, бу, бирбаша Бакынын сифариши ола биләрди. Бунлар бир даһа ҝөстәрир ки, Рөвшәнин Дед Хасанын өлдүрүлмәсиндә әли олмајыб.\nБиз дәгиг билирик ки, гәтл ҝүнү Рөвшәнин өз дәстәси илә һеч бир ҝизли јығынҹағы олмајыб. Мәлумдур ки, һәмин ҝүн онунла ҝөрүшә Бакыдан бир шәхс ҝедиб. Бу шәхс һазырда Бакы шәһәр полис идарәсинин рәиси ҝенерал-мајор Миргафар Сејидов олмушдур. Еһтималән, мәһ о, Рөвшәнә зәнҝ едәрәк, ону ҝөрүшә чағырмыш вә бу заман тәкид етмишдир ки, Рөвшән “тәк ҝәлсин”. Бакы мәтбуаты бу ҝүнләрдә тез-тез јазыр ки, ҝуја “Рөвшән архајынлашараг, дүшмәни өзүнә јахын бурахмышдыр”. Хејр, Рөвшән һеч дә архајынлашмамышды. О билирди ки, дүшмәнләри чохдур вә она ҝөрә дә еһтијатыны һеч вахт әлдән вермирди. Ону таныјанлар һамысы тәсдиг едәр ки, Рөвшәндә тәһлүкәни габагҹадан һисс етмәк габилијјәти чох ҝүҹлү иди. Мәһз бу һисс ону дәфәләрлә өлүмдән гуртармышды. Она ҝөрә дә Рөвшән јалныз бир һалда архајынлаша биләрди: О билирди ки, дырнагарасы достларынын ҝөрүшүнә ҝедир! Чүнки о, бу достлара һәдсиз инаныр вә онлар тәрәфиндән һеч бир тәһлүкә ҝөзләмирди! Буну да гејд едәк ки, Миргафар Сејидов хејли мүддәт Рөвшәнин шәхси мүһафизәсини тәшкил етмәклә мәшғул олмуш, јәни онунла чох јахын олмушдур. Бунунла бағлы бир шеји дә диггәтинизә чатдыраг ки, ҝуја ики ил әввәл өлдүрүлмүш Гоҹа Бакински адлы диҝәр гануни оғрунун адамлары тәрәфиндән Рөвшәнин гәтлә јетирилмәси һаггында хәбәрләр дә там әсассыздыр. Чүнки биздә олан дәгиг мәлумата ҝөрә, ики ил әввәл августун 18-дә Гоҹа Бакинскини шәхсән Миргафар Сејидов ҝүлләләмишди! Гоҹа Бакинскинин гәтлинин сифаришинин дә Бакыдан ҝәлдијини сүбут едән будур ки, бу һадисәдән тәгрибән ики ај сонра, 2014-ҹү ил нојабрын 4-дә Миргафар Сејидов Бакы шәһәр полис идарәсинә рәис тәјин олунараг, она ҝенерал-мајор рүтбәси верилмишдир! Белә бир адама Рөвшән етибар едә биләрди!\nРөвшәнин әсил гатилләринин ким олдуғуну билмәк үчүн, јада салмаг лазымдыр ки, о, түркијәдә нә илә мәшғул олурду. Бәзи мәтбу органларынын иддиа етдикләринин әксинә олараг, Рөвшән ахтарышда дејилди вә она ҝөрә дә Түркијәдә вә бир сыра гоншу дөвләтләрдә сәрбәст ҝәзә билирди. Рөвшән тәкҹә Азәрбајҹанла бағлы проблемләри һәлл етмир, һәм дә Русијада криминал структурлара рәһбәрлик едирди. Бундан әлавә, о, һәмчинин Әлијевләр аиләсинин бәзи бизнес проблемләринин һәлли илә дә мәшғул олурду. Һәлә бир ил габаг бизә сөјләмишдиләр ки, ҝуја Шејх Аллаһшүкүр Пашазадә Илһам Әлијевин васитәси илә Түркијәдә Мүбариз Мәнсимов вә Рөвшән Ҹанијев үчүн ҝәлирли бир тәзә бизнес гуруб. Јәгин ки баша дүшүрсүнүз, һансы бизнесдән сөһбәт ҝедир. Бу, Ислам дөвләти адлы террорист груплашма илә нефт алвери иди! Сиздән суал едирәм: Бакыдан ҝәлмиш јүксәк мәнсәбли полис рәиси, Рөвшәнин кечмиш мүһафизә рәһбәри, онун етибар етдији Миргафар Сејидов һансы мәгсәдлә онун јанына ҝәлмишди? Онлар нә һагда данышмалыјдылар? Тәәссүф ки, бу һагда бизә һеч нә мәлум дејил. Амма тамамилә мүмкүндүр ки, Рөвшәни ҝөрүшә чағырмагда мәгсәд ону гатил ҝүлләсинә туш ҝәтирмәк олуб! Бәзиләри дејә биләрләр ки, Рөвшән ки Азәрбајјҹан һөкумәти илә бу гәдәр јахын иди, ону нијә гәтлә јетирмәлијдиләр? Заһирән бу беләдир. Рөвшән һәгигәтән онларла әмәкдашлыг едир вә онларын бир чох сифаришләрини вә тапшырыгларыны јеринә јетирирди. Амма авторитар режимләр һәмишә өз “тәрәфдарлары” илә белә рәфтар едирләр. Онлары јахына бурахыр, өз ишләрини ҝөрүр, сонра исә онларын һәддиндән артыг мәшһурлашдыгларыны ҝөрүб, арадан ҝөтүрүрләр! Бир даһа гејд едим ки, Талыш милли һәрәкаты һеч вахт криминал елементләри јахына бурахмајыб! Амма Азәрбајҹан һөкумәти ҝәләҹәкдә талышларын милли истиглал мүбаризәсинә галхаҹағы анда Рөвшәнин галхан нүфузунун Талыш Милли һәрәкатына ишләјәҹәјини ҝөрмәјә билмәзди! Она ҝөрә дә ону арадан ҝөтүрдүләр!\nФикир верин ки, Рөвшәнин өлүмүндән сонра Бакы мәтбуаты ону неҹә адландырыр. Һаггын.аз сајты она гангстер дејир, Милли Мәҹлисин депутаты Әфлатун Амашов ону “кимин үчүнсә гәһрәман, кимин үчүнсә гул” адландырыр. Ким өз достуну белә адландырар? Амашов бунунла нәјә ишарә едир? Буна һәтта ишарә дә демәк олмаз! Чүнки Амашов ачыг-ашкар дејир ки, “талышлар, сизин үчүн Рөвшәни гәһрәман олса да, бизим үчүн о ади бир гул иди! Гул өз ишини ҝөрдү, сонра биз ону арадан ҝөтүрдүк! Бах будур Азәрбајҹан игтидарынын әхлагы! Нә утанмырлар, нә виҹдан јох, нә мәрифәт јох, нә дә мәрам! “Оғру гардашлары” өз әхлаг кодекси вә фәлсәфәси илә бундан мин дәфә үстүндүр! Бурада ваҹиб олан одур ки, бизим талышлар буну баша дүшүрләрми?” Нәһајәт, ән башлыҹа сенсассија! Аз адам билир ки, Рөвшән јахын вахтларда Москваја көчмәлијмиш. Биздә олан мәлумата ҝөрә, Русијанын азәрбајҹанлы мәншәли бир олигархы бу мөвзуда Рөвшәнлә ҝизли данышыглар апарырмыш. Рөвшәнин мәһз Москваја көчмәк истәдији анда онун гәтлә јетирилмәси суал доғурмурму? Бу ону сүбут едир ки, Азәрбајҹан игтидары Рөвшәнин Москваја көчәрәк, онун сирләрини Русија хүсуси хидмәт органларына өтүрә билмәсиндән еһтијатланыб. Чүнки Рөвшән онларын чох сирләрини билирди. Мараг доғуран бир мәсәлә дә будур ки, шүбәһсиз, Рөвшәнлә бу данышыглар ҝизли шәраитдә апарылыб вә бу һагда кәнардан һеч ким билмәмәлијди. Беләдирсә, онда тамамилә мүмкүндүр ки, һәмин о Азәрбајҹан әсилли олигарх бу һагда мәлуматы Бакыја өтүрмүшдүр! О ки галды Азәрбајҹан игтидарынын достларына, академик Зија Бүнјадову јада салын. Мәҝәр өтән әсрин 90-ҹы илләриндә “Јени Азәрбајҹан” партијасыны јараданлардан, һејдәр Әлијевин Бакыја ҝәлмәсини тәмин едәнләрдән бири Зија Бүнјадов дејилдими? Ондан бөјүк дост вар идими? Бәс неҹә олду онун ахыры? Бу ҝүн Азәрбајҹанда һамы билир ки, ону өлдүрән һазыркы игтидардыр, мәһз Әлијевин әмри илә ону гәтлә јетирдиләр! Ҝүлләни мәһз онун ағзындан вурмушдулар ки, ағзына ҝәләни данышма! Бүнјадовун һәбси илә әлагәдар зинданда јатанлар бу ҝүн бир ағыздан дејирләр ки, Милли Тәһлүкәсизлик назирлијиндә онлары бу иши өз бојнуна ҝөтүрмәјә мәҹбур етмишләр!\nДаһа бир мараглы нүмунә. Он илдән чох иди ки, һәмин назирлијә Елдар Маһмудов рәһбәрлик едирди. О да Әлијевләрин јахын адамы иди. Һардады инди о? Дејирләр ки, арвад-ушағы хариҹә көчүб, сығынаҹаг алыб. Амма Елдар Маһмудов ҝуја һәлә азадлыгдадыр. Амма биздә олан мәлумата ҝөрә, артыг ики аја јахындыр ки, Елдар Маһмудову әбәди јатырдыблар! Бәс талыш алими Новрузәли Мәммәдову ким өлдүрдү? Бәлкә о, Азәрбајҹанын дүшмәни иди? Әлбәттә јох! Һәм дә нәјә ҝөрә мәһз Гоҹа Бакинскини, Рөвшән Ҹанијеви вә Новрузәли Мәммәдову бир ҝүндә – августун 18-дә гәтлә јетирибләр? Һансы рәмзи мәна јатыр бу рәгәмин архасында? Мәҝәр бу тәсадүфдүр? Бизим үчүн аксиом одур ки, Азәрбајҹан игтидары талыш халгына ачыг мүһарибә елан етмишдир. Бу игтидар талышларла бағлы һәр кими вә һәр шеји, онларын милли руһуну ҝүҹләндирәҹәк һәр нә варса, онларын һамысыны мәгсәдјөнлү шәкилдә мәһв едир ки, онлар мүбаризә әзмини итирсинләр. Бу мәнада, Рөвшән Ҹанијевин гәтли футбол клубу “Каспи-Ланкон” бағланандан сонра икинҹи һадисәдир вә бунларын һәр икиси бир зәнҹирин һәлгәләридир. Талыш олан шәхс үчүн бу ҝүн бу һакимијјәтлә һәр һансы јахынлыг онун үчүн тәһлүкәлидир! Фикир верин: Нијә Аллаһшүкүр Пашазаде Рөвшәнин гәтлиндән дәрһал сонра гачараг Грозныја – Рамзан Кадыровун ҝәлир? Мәгсәд нәдир? Ја президент Илһам Әлијевин хаһишини чатдырмаг үчүн ја да бәлкә дә өз хаһишини етмәк үчүн? Вахт-вәдә тама оланда, нә вар-дөвләт, нә нүфуз, нә әлагәләр инсаны хилас едә билмир, онун дадына чатмыр. Арифләр белә демишләр: Сәнин халгындан олмајан падшаһдан узаг дур! Чүнки сән онун үчүн јадсан! Јад кими дә падшаһын ҝөзүндә Сират көрпүсүнә гәдәм гојмуш ҝүнаһкар гисминдәсән! Әлијевләр игтидары өз достларына белә бахыр! Бурадан чыхыш етсәк, онда белә бир мәнтиги суал ортаја чыхыр: НӨВБӘДӘ КИМДИР? Аллаһ әманәти!


Q=0	C=0	SS=0	LS=0	PS=0	DC=0	LC=0	SD=0	BS=1	G0=5	G1=5	G2=2	DLID=az_RU	BODY=Русија: “Террорчулар Суријада АБШ әсҝәрләринин јанында сәрбәст һәрәкәт едир”\nMart 4, 2018 - 7:59 PM Хәбәрин коду : 884401 Мәнбә : Дејерлер "Спутник"ә истинадән Link:\nСуријанын гәрбиндә, Ираг илә сәрһәддә әслиндә террорчуларын горуғу јарадылыб. Террорчулар бурада јенидән силаһланыр, һазырлыглар ҝөрүр, бу әразидән һүҹумлар тәшкил едир. Бүтүн бунлар АБШ хүсуси әмәлијјат вә диҝәр гошунларынын рәһбәрлији алтында едилир”.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Русија мүдафиә назиринин мүавини Александр Фомин, АБШ-ын Суријада нәзарәти алтында сахладығы бөлҝәни террорчулары горумаг мәгсәди илә истифадә етдијини билдириб.\nФомин Россија 24 телевизијасына ачыгламасында белә дејиб: “Танф бөлҝәсинин әтрафында јарадылан 55 километрлик тәһлүкәсизлик зонасынын биздә нараһатлыг јаратмамасы мүмкүн дејил. Суријанын гәрбиндә, Ираг илә сәрһәддә әслиндә террорчуларын горуғу јарадылыб. Террорчулар бурада јенидән силаһланыр, һазырлыглар ҝөрүр, бу әразидән һүҹумлар тәшкил едир. Бүтүн бунлар АБШ хүсуси әмәлијјат вә диҝәр гошунларынын рәһбәрлији алтында едилир”.\nФомин АБШ-ын, һәмчинин Танф јахынлығындакы Рукбан сығынаҹаг дүшәрҝәсинә һуманитар јардым карванларынын ҝиришинә мане олдуғуну, бу сәбәбдән дүшәрҝәдәки һуманитар вәзијјәтин фәлакәт сәвијјәсинә чатдығыны билдириб.\nДиҝәр тәрәфдән, Русијанын Тәһлүкәсизлик Шурасынын катибинин бејнәлхалг ишләр үзрә мүавини Александр Винников, Суријанын Танф һәрби базасында олан АБШ әсҝәрләринин база јахынлығындакы террорчуларын сәрбәст һәрәкәт етмәләринә ҝөз јумдугларыны дејиб.\nАмериканын терроризмлә мүбаризә һаггында зиддијјәтли мөвгејинә етираз едән Винников, террорчуларын Америка әсҝәрләринин јанында раһат һәрәкәт етмәсинә һеч ҹүр изаһ верә билмәдијини билдириб.


Q=14	C=0	SS=0	LS=14	PS=0	DC=0	LC=0	SD=0	BS=0	G0=3	G1=3	G2=3	DLID=az_RU	BODY=Mart 28, 2018 - 9:09 PM Хәбәрин коду : 887316 Мәнбә : АБНА – Хәбәр Аҝентлији Сһафагнија-ја истинадла Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, сабиг Моссад шефи ишғалчы сионист режимин баш назири Бинјамин Нетанјаһуну топа тутду: "Нетанјаһу өз марагларыны милли мараглардан үстүн тутараг өлкәни өлүмҹүл бир хәстәлијин ағыр мәрһәләсинә ҝәтирди."\nБелә ки, һәлә 1990-ҹы илләрин сонунда Нетанјаһунун илк дөврүндә, сабиг Моссад башчысы Даннј Јатом, баш назирин 'ҝетмәлидир' дедијини ифадә етмишдир. Јатом, Нетанјаһу вә онун тәрәфдарларыны 'шәхси марагларыны милли марагларын гаршысында гојмаг' илә ҝүнаһландырараг коррупсија арашдырмаларына тәкид етмишдир.\nЈатом, ишғал алтындакы торпаглардан ҝери чәкилмә еһтималыны рәдд едән Нетанјаһу һөкумәтини ики дөвләтли һәллдән узаглашмаг вә фәләстинлиләрлә ики милләтли, тәк бир дөвләтә доғру аддым атмагда ҝүнаһландырды.\nҺәмчинин 1968-74 арасында Моссада башчылығы едән Зви Замир дә Б. Нетанјаһо барәсиндә сәрт ачыглама вериб.\nО дејиб: "Бурада ушагларымыз, нәвәләримиз вә онларын нәвәләри јашајыр. Онларын сағлам бир өлкәдә јашамасыны истәјирәм. Лакин бу өлкә хәстәдир... Биз критик бир вәзијјәтдәјик. Нетанјаһу һакимијјәтә ҝәлдикдә, өлкәни өлүмҹүл бир хәстәлијин ағыр мәрһәләсинә ҝәтирди. "


Q=6	C=2	SS=0	LS=4	PS=2	DC=0	LC=0	SD=0	BS=1	G0=32	G1=26	G2=16	DLID=az_RU	BODY=Дадымыза чатан унудулмаз драм | Архивимиздән\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бикол болгар венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nДадымыза чатан унудулмаз драм\n«УНУДУЛМАЗ!» Чохлары «Јарадылыш драмы»ны мәһз бу ҹүр хатырлајыр. Бу драм там вахтында олан бир драм иди; ону ҝөрәнләрин јаддашында дәрин из бурахмышды. Һитлер режими Аллаһын халгыны Авропада амансызҹасына тәгиб етмәјә башламаздан гыса мүддәт әввәл «Јарадылыш драмы» сајәсиндә Јеһова барәдә ҝүҹлү шаһидлик верилди. Бәс «Јарадылыш драмы» һаггында нә демәк олар?\nЈени драмын ады «Schöpfun» («Јарадылыш») китабынын адындан ҝөтүрүлүб\n«Јарадылыш фотодрамы» 1914-ҹү илдә Јеһованын халгынын Бруклиндәки (Нју-Јорк, АБШ) мәркәзи идарәсиндә ишыг үзү ҝөрдү. Бу сәккизсаатлыг филмдә слајдлар вә кинокадрлар рәнҝли вә сәсли иди. «Фотодрам» бүтүн дүнјада милјонларла инсанлар тәрәфиндән изләнилди. Бу драмын «Еврика драмы» адлы гыса версијасы да 1914-ҹү илдә ишыг үзү ҝөрдү. Анҹаг 1920-ҹи илләрдә слајдлар, плјонкалар вә пројексија апаратлары артыг лап көһнәлмишди. Анҹаг һәлә дә «Јарадылыш фотодрамы»на тәләбат варды. Мәсәлән, Лүдвигсбург (Алманија) сакинләри «Фотодрам»ын јенидән нә вахт ҝөстәриләҹәјини билмәк истәјирдиләр. Ҝөрәсән, нә етмәк оларды?\nДрамын даһа сонра да нүмајиш етдирилмәси үчүн 1920-ҹи илләрдә Магдебургдакы (Алманија) Бет-Ел аиләсинин тәмсилчиләри Парисдәки (Франса) чап аҝентлијиндән плјонкалар, һәмчинин Лејпсиг вә Дрездендәки графика компанијаларындан слајдлар алдылар. Онлар көһнә «Фотодрам»ын бәзи слајдлары илә бирләшдирилиб јарарлы һала ҝәтирилди.\nИстедадлы мусигичи Ерих Фрост гардаш һәмин филмләри вә слајдлары мүшаһидә едән мусиги бәстәләди. Мүәллифин сөзләринин мүәјјән гисми «Јарадылыш» китабындан (1927) ҝөтүрүлмүшдү. Елә бу сәбәбдән «Фотодрам»а јени ад — «Јарадылыш драмы» ады верилди.\n«Фотодрам» кими, сәккизсаатлыг олан бу јени драма инсанлар бир нечә ахшам әрзиндә һиссә-һиссә бахырдылар. Филмдә јарадылыш ҝүнләри тәфсилатлары илә нүмајиш етдирилир, дүнјәви вә Мүгәддәс Китаб тарихи арашдырылыр, еләҹә дә јалан динин бәшәријјәтин үмидләрини пуча чыхараҹағы вурғуланырды. «Јарадылыш драмы» Австријада, Алманијада, Исвечрә вә алмандилли диҝәр әразиләрдә дә нүмајиш етдирилмишди.\nЕрих Фрост вә онун «Јарадылыш драмы» үчүн бәстәләдији мусигинин нотлары\nЕрих Фрост гардаш изаһ едир: «Драмын тәгдиматында мән өз һәмкарларымы, хүсусилә дә оркестрдә оланлары тәшвиг етдим ки, фасилә заманы ҹәрҝә-ҹәрҝә ҝедиб инсанлара ҝөзәл китабларымыздан вә буклетләримиздән тәклиф едәк. Евдән-евә тәблиғлә мүгајисәдә бу үсулла биз даһа чох әдәбијјат пајладыг». Полшада вә индики Чехија Республикасында тәгдиматы тәшкил едән Јоһаннес Рауте гардаш хатырлајыр ки, драма баханларын чоху әлагә сахламаг үчүн өз үнванларыны вердиләр. Һәмин үнванларда сонралар сәмәрәли тәкрар башчәкмәләримиз олурду.\n1930-ҹу илләрдә «Јарадылыш драмы» ағзынаҹан долу залларда ҝөстәрилирди вә һәмин шәһәрләрдә һамы Јеһованын Шаһидләри барәдә данышырды. 1933-ҹү илә гәдәр Алманијадакы филиалымызын тәшкил етдији драмын нүмајишиндә бир милјон инсан иштирак етмишди. Кејт Краус дејир: «Драма бахмаг үчүн беш ҝүн әрзиндә биз һәр ҝүн мешәликләрлә, дәрәли-тәпәли јолларла бир тәрәфә 10 километр гәт едирдик». Елза Билһартс исә драм һаггында белә сөзләр дејир: «Һәгигәтә гаршы мәһәббәти мәндә “Јарадылыш драмы” ојадыб».\nАлфред Алмендинҝер гардаш данышыр ки, драм анасына «о гәдәр тәсир етмишди ки, Мүгәддәс Китабы алыб “әраф” сөзүнү ахтармаға башлады». Бу сөзү орада тапа билмәдији үчүн килсәјә ҝетмәји дајандырыб вәфтиз олунду. Ерих Фростун дедијинә ҝөрә «“Јарадылыш драмы” сајәсиндә һәгигәтә сајсыз-һесабсыз инсанлар ҝәлди» (3 Јәһ. 1—3).\nБу драмын нүмајиши даһа ҝениш мигјасда јајылмамыш Авропаны насизм фыртынасы бүрүдү. 1933-ҹү илдән башлајараг Шаһидләрин Алманијадакы фәалијјәтинә гадаға гојулду. Һәмин андан 1945-ҹи илә — Икинҹи Дүнја мүһарибәси битәнә гәдәр Јеһованын хидмәтчиләри Авропада ҝүҹлү тәзјигләрдән әзијјәт чәкдиләр. Ерих Фрост сүрҝүндә сәккиз ил кечирмишди. Анҹаг о сағ галмыш вә сонра Висбадендәки (Алманија) Бет-Елдә хидмәт етмишди. Икинҹи Дүнја мүһарибәси заманы унудулмаз «Јарадылыш драмы»нын иманлары сынаға чәкилән бир чох мәсиһчиләрин дадына чатараг онлары ҹәсарәтләндирдијини билмәк неҹә дә хошдур! (Алманијадакы архивимиздән).\nБу ил Мүгәддәс Китабын Аллаһын Кәламы олдуғуна иман һасил етмәк үчүн әрсәјә ҝәлмиш «Јарадылыш фотодрамы»нын тәгдиматынын 100 иллијидир.\nМәрузәләр васитәсилә мүждә Ирландијаја јајылыр


Q=15	C=6	SS=2	LS=6	PS=4	DC=0	LC=0	SD=0	BS=1	G0=44	G1=31	G2=14	DLID=az_RU	BODY=Лука 20 | Онлајн Мүгәддәс Китаб | Јени дүнја тәрҹүмәси\n«Бунлары нә һагла едирсән?» (1—8)\nГатил бағбанлар мәсәли (9—19)\nАллаһ вә падшаһ (20—26)\nДирилмә барәдә суал (27—40)\nМәсиһ Давудун оғлудур? (41—44)\n«Өзүнүзү мирзәләрдән ҝөзләјин» (45—47)\n20 Бир ҝүн Иса мәбәддә вәз едир вә мүждәни тәблиғ едирди. Бөјүк каһинләр вә мирзәләр ағсаггалларла бирликдә онун јанына ҝәлиб 2 сорушдулар: «Де ҝөрәк бунлары нә һагла едирсән? Сәнә ким ихтијар вериб?»+ 3 Иса деди: «Мән дә сизә бир суал верәҹәјәм: дејин ҝөрүм 4 Јәһјаја вәфтиз етмәк ихтијарыны Аллаһ вермишди, јохса инсанлар?» 5 Онлар өз араларында ҝөтүр-гој едиб белә гәнаәтә ҝәлдиләр: «Әҝәр десәк ки, “Аллаһ вермишди”, о гајыдыб дејәҹәк: “Бәс нијә она инанмадыныз?” 6 Әҝәр десәк ки, “инсанлар вермишди”, онда ҹамаат бизи даша басар, чүнки һамы Јәһјанын пејғәмбәр олдуғуна инаныр».+ 7 Онлар белә дедиләр: «Билмирик ким вермишди». 8 Иса онлара деди: «Мән дә бунлары нә ихтијарла етдијими сизә демәјәҹәјәм». 9 Сонра Иса ҹамаата белә бир мәсәл чәкди: «Бир адам үзүм бағы салды+ вә бағы бағбанлара иҹарәјә вериб узун мүддәтә башга өлкәјә јолланды.+ 10 Мәһсул јығымы мөвсүмүндә өз нөкәрини бағбанларын јанына ҝөндәрди ки, бағын барындан она версинләр. Бағбанлар исә нөкәри дөјүб әлибош ҝери гајтардылар.+ 11 Бағын саһиби јенидән бир нөкәр ҝөндәрди. Бағбанлар ону да дөјүб тәһгир етдиләр вә әлибош гајтардылар. 12 О, үчүнҹү дәфә нөкәр ҝөндәрди. Бағбанлар ону да шил-күт едиб чөлә атдылар. 13 Онда бағын саһиби белә деди: “Нә едим? Ҝәлсәнә севимли оғлуму ҝөндәрим.+ Јәгин она һөрмәтлә јанашарлар”. 14 Лакин бағбанлар оғулу ҝөрәндә бир-биринә дедиләр: “Бу, варисдир. Ҝәлин ону өлдүрәк ки, мирас бизим олсун”. 15 Бағбанлар оғулу бағдан чөлә атыб өлдүрдүләр.+ Ҝөрәсән, бағын саһиби онлара нә едәҹәк? 16 О ҝәлиб бу бағбанлары өлдүрәҹәк, үзүм бағыны исә башгаларына верәҹәк». Буну ешидәндә онлар дедиләр: «Ираг олсун!» 17 Иса онлара бахыб деди: «Бәс онда “бәнналарын рәдд етдикләри даш күнҹүн әсас дашы олду” сөзләринин мәнасы нәдир?+ 18 Онун үстүнә јыхылан һәр кәс тикә-парча олаҹаг.+ Бу даш кимин үстүнә дүшсә, ону тәләф едәҹәк». 19 Мирзәләр вә бөјүк каһинләр Исанын бу мәсәли онлара аид етдијини баша дүшүб ону дәрһал тутмаг истәдиләр, амма ҹамаатдан горхдулар.+ 20 Ону јахшыҹа мүшаһидә етдикдән сонра хәлвәтҹә муздла бир нечә адам тутдулар вә онун јанына ҝөндәрдиләр. Бу адамлар өзләрини салеһ ҝөстәриб ону сөздә тутмалы идиләр.+ Мирзәләр вә бөјүк каһинләр Исаны һөкумәтә вә валијә тәслим етмәк истәјирдиләр. 21 Һәмин адамлар ҝәлиб Исаја дедиләр: «Устад, биз билирик ки, сән һәмишә дүз данышырсан, доғру тәлим верирсән. Сәндә тәрәфкешлик јохдур, Аллаһын јолуну һәгигәтә мүвафиг өјрәдирсән. 22 Неҹә билирсән, падшаһа* ҹан верҝиси өдәмәк дүзҝүндүр, ја јох?» 23 Иса онларын кәләјини дәрһал анлајыб деди: 24 «Мәнә бир динар* ҝөстәрин. Бу динарын үзәриндә кимин сурәти вә титулу һәкк олунуб?» Онлар ҹаваб вердиләр: «Падшаһын». 25 Иса онлара деди: «Белә исә, падшаһа мәхсус шејләри падшаһа,+ Аллаһа мәхсус шејләри Аллаһа верин».+ 26 Онлар халгын гаршысында Исаны сөздә тута билмәдиләр вә онун ҹавабына мат галыб сусдулар. 27 Дирилмәјә инанмајан саддукиләрдән бир нечәси+ онун јанына ҝәлиб сорушду:+ 28 «Устад, Муса бизә белә јазыб: “Бир киши өвладсыз өләрсә, гардашы онун дул галмыш арвадыны алмалы вә онун нәслини давам етдирмәлидир”.+ 29 Једди гардаш вар иди: бөјүк гардаш евләнди, амма өвладсыз өлдү. 30 Икинҹиси дә о гадынла евләнди вә сонра өлдү, 31 үчүнҹүсү дә елә. Беләликлә, гардашларын једдиси дә онунла евләндиләр, амма өзләриндән сонра өвлад гојмајыб өлдүләр. 32 Ахырда о гадын да өлдү. 33 Ҝөрәсән, дириләндән сонра һәмин гадын бу гардашлардан һансынын арвады олаҹаг? Ахы једдиси дә ону алмышды». 34 Иса онлара деди: «Бу дөврүн өвладлары евләнирләр, әрә ҝедирләр, 35 лакин ҝәләҹәк дөврдә јашамаға вә өлүләрдән дирилмәјә лајиг ҝөрүләнләр нә евләнәҹәк, нә дә әрә ҝедәҹәкләр.+ 36 Онлар артыг өлмәјәҹәкләр, чүнки мәләк кими олаҹаг вә дирилдикләри үчүн Аллаһын өвладлары олаҹаглар. 37 О ки галды өлүләрин дирилмәсинә, буну һәтта Муса кол һаггындакы әһвалатында Јеһованы “Ибраһимин Аллаһы, Исһагын Аллаһы вә Јагубун Аллаһы” адландырмагла ҝөстәриб.+ 38 О, өлүләрин јох, дириләрин Аллаһыдыр, чүнки Онун үчүн онларын һамысы сағдыр».+ 39 Мирзәләрдән бир нечәси деди: «Устад, јахшы дедин». 40 Онлар артыг бир сөз белә сорушмаға ҹүрәт етмирдиләр. 41 Иса онлардан сорушду: «Неҹә олур ки, Мәсиһи Давудун оғлу адландырырлар?+ 42 Ахы Давуд өзү Зәбур китабында белә дејир: “Јеһова Ағама деди: 43 “Дүшмәнләрини кәтил кими ајағынын алтына гојанадәк сағымда отур”.+ 44 Давуд ону “Аға” адландырырса, о, Давудун оғлу неҹә ола биләр?» 45 Ҹамаат она гулаг асаркән о, шаҝирдләринә деди: 46 «Өзүнүзү мирзәләрдән ҝөзләјин. Онлар узун әбаларда ҝәзмәји, базар мејданларында ҹамаатдан салам алмағы, синагогларда габаг ҹәрҝәләрдә, зијафәтләрдә јухары башда отурмағы севирләр.+ 47 Онлар дул гадынларын евләрини талајыр, өзләрини мөмин ҝөстәрмәк үчүн узун-узады дуа едирләр. Онлара даһа ағыр һөкм кәсиләҹәк».\n^ Һәрфән: Сезара.


Q=14	C=12	SS=4	LS=1	PS=4	DC=0	LC=0	SD=0	BS=1	G0=73	G1=30	G2=6	DLID=az_RU	BODY=2 Ишмуил 14 | Онлајн Мүгәддәс Китаб | Јени дүнја тәрҹүмәси\n2 Ишмуил 14:1—33\nЈуаб вә тәгуһалы гадын (1—17)\nЈуабын нијјәти Давуда бәлли олур (18—20)\nАбсалама ҝери гајытмаға изин верилир (21—33)\n14 Сәрја оғлу Јуаб+ анлады ки, падшаһын үрәји Абсалама тәрәф мејилләниб.+ 2 Јуаб Тәгуһа+ адам ҝөндәриб орадан ағыллы бир гадын ҝәтиртди вә она деди: «Өзүнү јаслы кими апар, јас палтары ҝејин, өзүнә әтирли јағ вурма.+ Өзүнү елә ҝөстәр ки, ҝуја узун мүддәтдир киминчүнсә јас сахлајырсан. 3 Сонра падшаһын јанына ҝедиб белә-белә де». Јуаб она нә демәли олдуғуну өјрәтди. 4 Тәгуһлу гадын падшаһын јанына ҝетди, һүзурунда үзүгојлу јерә дөшәниб деди: «Ја һөкмдар, дадыма јетиш!» 5 Падшаһ ондан сорушду: «Дәрдин нәдир?» Гадын ҹаваб верди: «Әрим вәфат едиб, дул галмышам. 6 Еј ағам, мәним ики оғлум вар иди. Бир дәфә чөлдә давалары дүшдү. Орада һеч ким јох иди ки, онлары ајырсын. Бири вуруб о бирисини өлдүрдү. 7 Инди бүтүн нәсил үстүмә галхыб ки, бәс гардаш гатилини вер, ондан гардашынын интигамыны алаг.+ Онун вәрәсә олуб-олмамағынын бизә һеч бир дәхли јохдур. Онлар оҹағымын олан-галан көзүнү дә сөндүрәҹәкләр. Әримин јер үзүндә нә ады, нә дә јадиҝары галаҹаг». 8 Падшаһ гадына деди: «Евинә гајыт. Сәнин ишинә әнҹам чәкәҹәјәм». 9 Тәгуһлу гадын падшаһа деди: «Ја һөкмдар, гој ҝүнаһ мәним вә атамын евинин бојнуна олсун. Падшаһ да, тахты да тәгсирсиздир». 10 Падшаһ деди: «Ким сәнә бир сөз десә, ону јаныма ҝәтир. Бир дә һүнәр едиб сәни инҹидә билмәз». 11 Амма гадын деди: «Еј падшаһ, Аллаһын Јеһованы јадындан чыхарма. Гојма ган интигамчысы+ бундан да бөјүк фәлакәт ҝәтирсин, оғлуму мәһв етсин». Падшаһ деди: «Јеһоваја анд олсун,+ оғлунун башындан бир түк дә әскик олмајаҹаг». 12 Гадын деди: «Ја һөкмдар, изин вер, гарабашын сәнә бир сөз сөјләсин». Падшаһ: «Сөјлә!» деди. 13 Гадын деди: «Бәс нә үчүн сән Аллаһын халгына+ гаршы белә бир шеј етмәк фикринә дүшмүсән? Падшаһ, сән белә демәклә өзүнү мүгәссир едирсән. Чүнки гачаг дүшмүш оғлуну ҝери гајтармырсан.+ 14 Һамымыз торпаға төкүләндән сонра јығмаг мүмкүн олмајан су кими өлүб ҝедәҹәјик. Анҹаг Аллаһ ҹаны алмыр, О чарә едир ки, говулмуш адам һәмишәлик Ондан ајры дүшмәсин. 15 Еј падшаһ, ҹамаат мәни горхутдуғу үчүн мән ҝәлиб дәрдими сәнә әрз етдим. Бу гарабашын фикирләшди ки, “ҝедим, падшаһа данышым. Јәгин о, гарабашынын хаһишини јерә салмаз. 16 Падшаһ гулаг асар, оҹағымы сөндүрүб мәни вә тәк оғлуму Аллаһын вердији мирасдан мәһрум етмәк истәјәнләрин әлиндән бу гарабашыны гуртарар”.+ 17 Бу гарабашын өз-өзүнә деди: “Гој ағам һөкмдар мәни архајын етсин”. Чүнки һөкмдарым хејирлә шәри ајырд етмәкдә Аллаһын мәләји кимидир. Гој Аллаһын Јеһова сәнә јар олсун». 18 Падшаһ гадына деди: «Сәндән бир шеј сорушаҹағам, амма мәндән һеч нәји ҝизләтмә». Гадын: «Соруш, һөкмдар», — деди. 19 Падшаһ сорушду: «Бу, Јуабын ишидир?»+ Гадын ҹаваб верди: «Падшаһ сағ олсун, еләдир ки вар. Гулун Јуаб бүтүн бу сөзләри мәнә өјрәдиб. 20 О, белә етди ки, сән мәсәләјә башга тәрәфдән бахасан. Ағам һөкмдар Аллаһын мәләји кими мүдрикдир, мәмләкәтдә баш верән һәр шејдән һалидир». 21 Падшаһ Јуаба деди: «Јахшы. Мән буну едәҹәјәм.+ Ҝет, о ҹаваны, Абсаламы ҝери ҝәтир».+ 22 Јуаб үзүгојлу јерә дөшәнди вә падшаһа алгыш охујуб деди: «Бу ҝүн гулуна мәлум олду ки, о, сәнин ҝөзүндә лүтф тапыб, еј һөкмдар. Чүнки сән гулунун хаһишини јерә салмадын». 23 Јуаб галхыб Гәшура+ ҝетди вә Абсаламы Јерусәлимә ҝәтирди. 24 Анҹаг падшаһ деди: «Гој о, өз евинә ҝетсин, ҝөзүмә ҝөрүнмәсин». Абсалам өз евинә ҝетди вә падшаһын ҝөзүнә ҝөрүнмәди. 25 Абсаламын јарашығы дилләр әзбәри иди, бүтүн Исраилдә онун кимиси јох иди. Тәпәдән дырнаға кими онда бирҹә дәнә дә ејиб јох иди. 26 Сачлары она ағырлыг етдијиндән һәр илин ахыры сачыны кәсирди. Һәр дәфә башыны гырханда сачы сарајын чәки дашыјла* ики јүз шекел* ҝәлирди. 27 Абсаламын үч оғлу+ вә Тамар адында бир гызы вар иди. О, чох ҝөзәл гыз иди. 28 Абсалам ики ил Јерусәлимдә јашады, амма падшаһын ҝөзүнә ҝөрүнмәди.+ 29 О, Јуабы падшаһын јанына ҝөндәрмәк үчүн јанына чағыртдырды. Лакин Јуаб ҝәлмәди. Икинҹи дәфә дә адам ҝөндәриб ону чағыртдырды, Јуаб јенә дә ҝәлмәди. 30 Онда Абсалам гуллугчуларына деди: «Јуабын саһәси мәним саһәмин јанындадыр. Орада арпа битиб. Ҝедин зәмијә од вурун». Абсаламын нөкәрләри ҝедиб зәмини одладылар. 31 Јуаб Абсаламын евинә ҝәлиб деди: «Нә үчүн нөкәрләрин зәмими јандырыблар?» 32 Абсалам Јуаба деди: «Сәнә хәбәр ҝөндәрдим ки, дуруб ҝәләсән, сәни падшаһын јанына ҝөндәрим. Сән дә она дејәсән: “Нә үчүн мән Гәшурдан ҝәлдим?+ Орада галсајдым, бундан јахшы оларды. Падшаһ, изин вер, һүзуруна ҝәлим. Әҝәр ҝүнаһым варса, мәни өлдүр”». 33 Јуаб падшаһын јанына ҝедиб онунла данышды. Падшаһ Абсаламы чағырды. О, падшаһын һүзуруна ҝәлди, өнүндә үзүгојлу јерә дөшәнди. Падшаһ Абсаламы өпдү.+\n^ Ола билсин, бу, ја сарајда ишләдилән стандарт чәки дашы иди, ја да ади шекелдән фәргләнән сарај шекели иди.\n^ Тәх. 2,3 кг. 1 шекел 11,4 г-а бәрабәрдир. Б14 әлавәсинә бах.


Q=0	C=0	SS=0	LS=0	PS=0	DC=0	LC=0	SD=0	BS=0	G0=14	G1=10	G2=6	DLID=az_RU	BODY=Шејх Сәдуг “Сәвабул-әмал” вә “Әмали” китабларында өз сәнәди илә нәгл едир ки, Пејғәмбәр (с) бујурду:\n“Һәр ким Рәҹәб ајынын отуз ҝүнүнү оруҹ тутса, сәмадан бир ҹарчы белә сәсләнәр: “Еј Аллаһын бәндәси! Кечмиш ҝүнаһларын бағышланды, өмрүнүн галан һиссәсиндә әмәлләрини тәзәдән башла.”\nМүтәал Аллаһ бүтүн ҹәннәтләрин һәр бириндә она гызылдан 40 милјон шәһәр верәр, һәр шәһәрдә 40 милјон гәср, һәр гәсрдә 40 милјон отаг, һәр отагда 40 милјон гызыл сүфрә, һәр сүфрәдә 1 милјон бөјүк сини, һәр синидә 40 милјон чешиддә, ајры-ајры хөрәк вә ичкиләр вардыр.\nҺәр бир евдә 40 милјон гызыл тахт вардыр ки, онларын һәр биринин ени мин зира, узуну мин зирадыр. Тахтын һәр бириндә һурул-ејндән бир кәниз вардыр. Онларын һәр биринин нурдан 300 мин зүлфү вардыр, бу зүлфләрин һәр бириндән мүшк вә әнбәр нишанәси олан 1 милјон ҹәваһир асылмышдыр ки, Рәҹәб ајыны оруҹ тутан онун јанына ҝәлсин.\nБүтүн бунлар Рәҹәб ајынын һәр ҝүнүнү оруҹ тутан шәхс үчүндүр.\nДедиләр: “Еј Аллаһын рәсулу (с)! Әҝәр бир кәс зәифлији, ја хәстәлијинә ҝөрә, јахуд гадын үзүрлү олдуғуна ҝөрә оруҹ тута билмәсә, вәсф етдијин саваба јетишмәк үчүн нә етмәлидир?”\nҺәзрәт бујурду: “Һәр ҝүн үчүн бир әдәд чөрәк сәдәгә версин.\nАнд олсун ҹаным онун әлиндә олан кәсә! Әҝәр һәр ҝүн белә сәдәгә версә, дедикләримә вә ондан артығына да јетишәр. Чүнки ҝөјләрин вә јерин бүтүн мәхлугаты топлашараг бу әмәлин савабынын мигдарыны өлчмәк истәсәләр, ҹәннәтләрдә она чатаҹаг фәзиләт вә дәрәҹәләрин онда бирини дә өлчә билмәзләр.”\nДедиләр: “Еј Аллаһын рәсулу (с)! Сәдәгә верә билмәјән кәс вәсф етдикләринә јетишмәк үчүн нә етмәлидир?”\nҺәзрәт бујурду: “Рәҹәб ајы 30 ҝүн бојунҹа һәр ҝүн бу тәсбиһи 100 дәфә десин:\nСубһанәл-илаһил-ҹәлил. Субһанә мән ла јәнбәғит-тәсбиһу илла ләһ. Субһанәл-әиззил-әкрәм. Субһанә мән ләбисәл-иззә вә һувә ләһу әһл.\nБөјүк Аллаһ бүтүн ејбләрдән пак вә узагдыр. Бүтүн ејбләрдән пак вә узагдыр о Аллаһ ки, тәсбиһ вә зикр Ондан башгасына лајиг дејил. Әзиз вә кәрим Аллаһ бүтүн ејибләрдән пак вә узагдыр. Иззәт либасына мәхсус вә иззәт саһиби олан Аллаһ бүтүн ејбләрдән пак вә узагдыр.


Q=6	C=3	SS=2	LS=2	PS=1	DC=0	LC=0	SD=0	BS=1	G0=57	G1=39	G2=15	DLID=az_RU	BODY=«Һәр саһәдә» дүрүст олмаг нијә лазымдыр? | Ибраниләрә 13:18\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Македонија Малта Мјанма Ниас Нидерланд Норвеч Самоа Тувалу Увеа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара аукан африкаанс ачоли ајмара баса (Камерун) батак (каро) батак (тоба) бауле башгырд бислама болгар булу волајта га газах ган гарифуна гуарани гуахиро гырғыз дреһу дхолуо еве ермәни естон ефик занде зулу ибан ибанаг ибо иврит илок инҝилис исоко испан италјан кабре какчикел каонде карен (сго) каталан кечуа (Ајакучо) кечуа (Боливија) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кореја коса крио күрд курманҹи (Гафгаз) күрд курманҹи (кирил) ламба латыш лингала лози лувале луганда макуа малагаси малај мам масатек (Хуаутла) мајја маҹар менде мизо михе монгол море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле (Зимбабве) нзема нјанека нјунгве олу конзо оромо осетин пангасинан папјаменто (Аруба) папјаменто (Күрасао) пиҹин (Камерун) полјак португал румын рунјанкоре рус санго сапотек (Истм) сарамаккан себуан сена сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи татар тви тетела тив тигре тлапанек ток-писин тотонак тохолабал тсва тсонга тумбука түрк умбунду урду уруунд урһобо фарс фин фон франсыз хорват чех чибемба чилуба читонга читонга (Малави) чичева чокве чол чуваш шона јао јапон јоруба јунан ҝүрҹү һауса һилигајнон һири-моту әрәб\n«Виҹданымызын тәмиз олдуғуна әминик, ахы һәр саһәдә дүрүст олмаг истәјирик» (Ибраниләрә 13:18).\nМүгәддәс Китабда бәзән «дүрүстлүк» кими тәрҹүмә олунан орижинал јунан сөзү һәрфән «маһијјәтҹә јахшы бир шеј» мәнасында ишләнилир. Бу сөз һәмчинин әхлаги ҹәһәтдән ҝөзәл олмағы билдирир.\nАллаһын мөмин бәндәләри һәвари Булусун Аллаһдан илһам алараг јаздығы сөзләрә ҹидди јанашырлар. О демишди: «Һәр саһәдә дүрүст олмаг истәјирик». Буна нә дахилдир?\nАдәтән, инсанлар ҹәмијјәт ичинә чыхмаздан өнҹә евдә ҝүзҝүјә бахырлар. Чүнки онлар ҝөзәл ҝөрүнмәк истәјирләр. Амма ҝөзәл сач дүзүмүндән вә ја дәбдәбәли ҝејимдән даһа ваҹиб бир шеј вар. Мәһз инсанын дахили варлығы ја ҝөзәллијинә ҝөзәллик гата, ја да ҝөзәллијини көлҝәдә гоја биләр.\nАллаһын Кәламында ачыг-ајдын дејилир ки, биз пислијә мејиллијик. Јарадылыш 8:21 ајәсиндә јазылыб: «Ағлы кәсәндән инсанын үрәји пислијә мејилли олур». Демәли, дүрүст олмаг үчүн дахилимиздәки ҝүнаһла мүбаризә апармалыјыг. Һәвари Булус өзүнүн бу мүбаризәсини белә тәсвир етмишди: «Дахили варлығымла Аллаһын Ганунундан һәзз алырам. Амма ҹисмимдә ағлымын гануну илә дөјүшән башга бир ганун ҝөрүрәм. О, мәни ҹисмимдә јашајан ҝүнаһ ганунунун әсири едир» (Ромалылара 7:22, 23).\nМисал үчүн, үрәјимиз бизи пис әмәлә вә надүрүстлүк етмәјә сөвг едәрсә, онун гулу олмамалыјыг. Биз сечим етмәк ихтијарындајыг. Сечимимиз пис фикирләри рәдд етмәкдирсә, әтрафымызда надүрүстлүјүн һөкм сүрмәсинә бахмајараг, дүрүст галаҹағыг.\nМҮБАРИЗӘДӘ ГАЛИБ ҜӘЛИН\nДүрүст олмаг үчүн бизә мөһкәм мәнәви дәјәрләр лазымдыр. Әфсуслар олсун ки, әксәр инсанлар өз ҝејимләри барәдә даһа чох фикирләширләр, нәинки өз мәнәви дәјәрләри барәдә. Нәтиҹәдә, онлар өзләринә әл верән вә маһијјәтҹә надүрүст олан һәрәкәтә һагг газандырырлар. «Надүрүстлүк һагда (дүрүст) һәгигәт» китабында бу, белә изаһ олунур: «Адәтән, һамымыз өз дүрүстлүк мејарымызы ашмамаг шәртилә јалан данышырыг» («The (Honest) Truth About Dishonesty»). Бәс надүрүстлүк һансы һәддә гәдәр гәбаһәт сајылмыр? Үмумијјәтлә, елә надүрүстлүк вармы ки, гәбаһәт сајылмасын? Бу суалларын ән доғру ҹавабыны һараданса тапмаг олармы? Шүкүрләр олсун ки, олар!\nМилјонларла инсан бу суалларын дәгиг ҹавабыны Аллаһын Кәламындан тапыблар. Аллаһын Кәламында тајы-бәрабәри олмајан мәнәви дәјәрләр јер алыб (Зәбур 19:7). Орада аилә һәјаты, иш, мәнәви вә руһани мәсәлләрлә бағлы өјүд-нәсиһәтләр вар. Бу өјүдләрә заман өз имзасыны атыб. Кәламдакы гајда-ганунлар халгындан, милләтиндән, иргиндән, гәбиләсиндән асылы олмајараг, һамы үчүндүр. Мүгәддәс Китабы охујуб орада јазыланларын дәринлијинә вармагла вә өјрәндикләримизә әмәл етмәклә доғру-дүрүст давранмаг вәрдишимиз јаранаҹаг.\nАмма надүрүстлүјә галиб ҝәлмәк үчүн Мүгәддәс Китабда јазыланлары билмәк кифајәт дејил. Чүнки биз мәнән корланмыш дүнјада јашајырыг вә бу дүнја өз позғун гајдаларыны јеритмәјә чалышыр. Буна ҝөрә дә Аллаһа дуа едиб Ондан көмәк истәмәлијик (Филиппилиләрә 4:6, 7, 13). Онда һаггын тәрәфини тутмаға вә һәр саһәдә дүрүст галмаға ҹәсарәтимиз чатаҹаг.\nИлк мәгаләдә ады чәкилән Һитоши дүрүст ишчи олмағын хејрини ҝөрдү. Һал-һазырда ишләдији јердә мүдири онун дүрүстлүјүнә гијмәт верир. Һитоши дејир: «Севинирәм ки, виҹданымы тәмиз сахламаға көмәк едән иш тапмышам».\nДиҝәр инсанлар да бунун доғрулуғуну тәсдигләјир. Ҝәлин Мүгәддәс Китабын «һәр саһәдә дүрүст олмаг» принсипинә әмәл едән инсанларын нүмунәсинә бахаг вә ҝөрәк онлар бунун һансы хејрини ҝөрүбләр.\n«13 јашым оланда мәктәби атыб оғрулара гошулдум. Ҝәлиримин 95 фаизи һарам пул иди. Сонра аилә һәјаты гурдум. Әрим вә мән Јеһованын Шаһидләри илә Мүгәддәс Китаб дәрсинә башладыг. Өјрәндик ки, Јеһова * Аллаһ надүрүст әмәлләрдән икраһ едир. Буна ҝөрә дә һәјат тәрзимизи дәјишмәјә гәрар вердик. 1990-ҹы илдә өзүмүзү Аллаһа һәср едиб Јеһованын Шаһиди олдуг (Мәсәлләр 6:16—19).\nӘввәлләр евим оғурлуг малларла долу иди. Анҹаг инди евдә бир дәнә дә олсун оғурлуг мал јохдур. Буна ҝөрә дә виҹданым тәмиздир. Кечмиш ҝүнләримә баханда Јеһованын мәнә ҝөстәрдији лүтфә ҝөрә Она шүкүр едирәм. Јеһованын мәндән разы галдығыны билдијим үчүн артыг ҝеҹәләр раһат јатырам» (Шерл, Ирландија).\n«Мүдирим биләндә ки, мән потенсиал мүштәринин вердији рүшвәти гәбул етмәмишәм, деди: “Ибадәт етдијин Аллаһа шүкүрләр олсун. Сән неҹә дә етибаралајиг инсансан. Нә јахшы ки, бизим ширкәтдә ишләјирсән”. Һәр саһәдә дүрүст олдуғум үчүн Јеһова Аллаһын гаршысында виҹданым тәмиздир. Һәмчинин дүрүст олмағымын сајәсиндә аиләмә вә диҝәр инсанлара да бу саһәдә көмәк едә билирәм» (Сони, Һонконг).\n«Мән бејнәлхалг банкда катиб-референт ишләјирәм. Банк бизнесиндә вар-дөвләт газанмаг хатиринә дүрүстлүк унудулур. Чохлары белә дүшүнүр: “Газанҹ вә игтисадијјат уғрунда јүнҝүлвары надүрүстлүк етмәкдә нә гәбаһәт вар ки?!” Амма дүрүст олдуғум үчүн гәлбим раһатдыр. Нә олурса олсун, дүрүст галмаг нијјәтиндәјәм. Мүдирләрим билир ки, мән нә онлара, нә дә онларын хаһиши илә башгаларына јалан данышан дејиләм» (Том, Бирләшмиш Штатлар).\n«Нәзарәтчим ишдә итән малларла бағлы мәндән јалан данышмағымы истәди, лакин мән бундан имтина етдим. Оғурлуғун үстү ачыланда мүдирим дүрүст олдуғума ҝөрә мәни тәрифләди. Бу надүрүст дүнјада дүрүст галмаг үчүн ҹәсарәт лазымдыр. Амма сонда биз башгаларынын һөрмәтини вә етибарыны газанаҹағыг» (Каори, Јапонија).\nТәмиз виҹдан, гәлб раһатлығы вә өзүнәһөрмәт һисси дүрүстлүјүн ҝәтирдији мүкафатлардан бәзиләридир. Мәҝәр бунлара ҝөрә дүрүст олмаға дәјмәз?\n^ абз. 18 Мүгәддәс Китаба әсасән, Аллаһын ады.


Q=13	C=9	SS=4	LS=4	PS=4	DC=0	LC=0	SD=0	BS=2	G0=12	G1=9	G2=5	DLID=az_RU	BODY=Мүгәддәсләрә дуа етмәк ҹаиздирми? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара аракуан ассам африкаанс болгар гырғыз дхолуо еве ермәни естон ефик зулу ибо иврит илок инҝилис исланд испан италјан кикамба киконго кикујју килуба кинјаруанда кирунди кореја коса латыш лингала луганда малагаси малајалам маҹар нзема осетин папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк умбунду фарс фин франсыз хорват чех чибемба читонга чичева шона јапон јоруба јунан ҝүрҹү һауса һилигајнон әрәб\nМүгәддәсләрә дуа етмәк ҹаиздирми?\nХејр, ҹаиз дејил. Мүгәддәс Јазыларда дејилир ки, биз јалныз Аллаһа дуа етмәлијик. Иса пејғәмбәр давамчыларына дуа етмәји өјрәдәндә белә демишди: « Сәмави Атамыз, гој адын мүгәддәс тутулсун » (Инҹил, Матта 6:9). О һеч вахт демирди ки, шаҝирдләри мүгәддәсләрә, мәләкләрә вә Аллаһдан башга кимәсә дуа етмәлидирләр.\nҺәмчинин бир дәфә о, давамчыларына демишди: « Јол, һәгигәт вә һәјат мәнәм. Мәнсиз һеч кәс Атанын јанына ҝәлә билмәз » (Инҹил, Јәһја 14:6). Аллаһ һавадар кими јалныз Иса Мәсиһи тәјин едиб (Инҹил, Ибраниләрә 7:25).\nҺәм Аллаһа, һәм дә мүгәддәсләрә дуа етмәк олармы?\nШејтан Иса Мәсиһи јолдан чыхартмаға чалышанда пејғәмбәр она белә ҹаваб вермишди: «Рәдд ол, Шејтан! Ахы јазылыб: “Аллаһын Јеһоваја сәҹдә гыл вә јалныз Она ибадәт ет”» (Инҹил, Матта 4:10). Аллаһын тәләби будур ки, инсанлар, дуа да дахил олмагла, јалныз Она ибадәт етсинләр (Јешаја 48:11).\nӘҝәр һансыса шәхсләрә, һәтта мүгәддәсләрә вә мәләкләрә дуа етсәк, бу Аллаһа хош ҝедән дејил. Иса пејғәмбәрин шаҝирдләриндән бири олан һәвари Јәһја бир дәфә сәһвән онун јанына ҝәлән мәләјә диз чөкүб сәҹдә гылмаг истәјәндә мәләк ону дајандырараг деди: « Дајан! Буну етмә! Мән садәҹә сәнин кими вә Иса һаггында шәһадәт верән гардашларын кими бир гулам. Аллаһа сәҹдә гыл » (Инҹил, Вәһј 19:10).\nНә барәдә дуа етмәк олар?\nНәјә ҝөрә Инҹилдә дејилир ки, Аллаһа дуа едәркән Иса Мәсиһин адыны чәкмәк лазымдыр?\nҺансы ики сәбәбә ҝөрә Аллаһ дуалары гәбул етмир?


Q=14	C=8	SS=0	LS=5	PS=0	DC=0	LC=0	SD=0	BS=0	G0=42	G1=35	G2=18	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај волајта газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кинјаруанда кирунди кореја коса латыш лингала лози лувале луганда малагаси малајалам маратһ маҹар ндебеле (Зимбабве) оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк умбунду урду фин франсыз хорват чех чибемба читонга чичева шона јао јапон јоруба јунан ҝүрҹү һилигајнон һинд әрәб\nӘввәлләр валидејнләр ушаглары илә ҹинси мөвзуларда данышмаг үчүн һеч олмаса маҹал тапа билирдиләр. Онларын имканы олурду ки, јашына вә тәләбатына ујғун олараг, ушаға һәр шеји өзләри изаһ етсинләр.\nИнди зәманә чох дәјишиб. Бир китабда гејд олунур ки, «ушаглар артыг лап кичик јашларындан сексуал характерли мәлуматлара мәруз галырлар. Ушаг медиасында сексуал мөвзулара ҝетдикҹә даһа чох раст ҝәлинир» («The Lolita Effect»). Бәс бу, ушагларын хејринәдир, јохса зәрәринә?\nАчыг-сачыг мөвзулар һәр јердәдир. Дебораһ Рофман јазыр: «Сөһбәтләр, рекламлар, кинолар, китаблар, маһны сөзләри, телевизија шоулары, месажлар, ојунлар, реклам лөвһәләри, телефон вә компүтерин екранлары сексуал характерли шәкилләрлә, данышыгларла, ејһамларла о гәдәр долудур ки, бунун уҹбатындан интим мүнасибәт чохларынын [јенијетмәләрин, һәтта азјашлы ушагларын] дүшүнҹәсинә... һәјати ваҹиб бир шеј кими һәкк олунур» («Talk to Me First»).\nҜүнаһын јарысы маркетингдәдир. Рекламчылар вә тиҹарәтчиләр ушаглар үчүн ачыг-сачыг, ҹәлбедиҹи ҝејимләр сатырлар. Бунунла онлар ушаглара кичик јашларындан өз хариҹи ҝөрүнүшләринә һәдсиз өнәм вермәји өјрәдирләр. Бир китабда вурғуланыр: «Ушагларын һәмјашыдларындан сечилмәк истәмәдикләрини билән маркетологлар бундан суи-истифадә едирләр. Онларын мәгсәди бу ҹүр сексуал имиҹ вә мәһсуллар васитәсилә ушаглары сексә ҹәлб еләмәк јох, онлара мал сатмагдыр» («So Sexy So Soon»).\nМәлуматлы олмаг кифајәт дејил. Машынын неҹә ишләдијини билмәклә тәҹрүбәли сүрүҹү олмаг арасында бөјүк фәрг вар. Ејнилә, ушағын ҹинси мүнасибәтлә бағлы мәлуматынын олмасы онун бу саһәдә дүзҝүн гәрар верәҹәјиндән хәбәр вермир.\nХүласә: Ушаглара јахшыны писдән ајыра билмәләри үчүн ағылларыны ишләтмәјә көмәк етмәк индики зәманәдә хүсусилә ваҹибдир (Ибраниләрә 5:14).\nЈаханызы кәнара чәкмәјин. Сизин үчүн нә гәдәр чәтин олса да, јаддан чыхармајын ки, ушагларыныза ҹинси тәрбијә вермәк валидејнлик борҹунуздур. Вәзифәнизи јеринә јетирин! (Мүгәддәс Китаб принсипи: Мәсәлләр 22:6).\nСөһбәтиниз гыса олсун. Бирдәфәјә узун-узады данышмаг мәсләһәт дејил. Өвладынызла бирҝә јол ҝедәндә, һансыса ишләри ҝөрәндә вә ја башга бир вахт сөһбәт дүшәндә фүрсәти әлдән вермәјин. Ушагларынызын фикрини өјрәнмәк үчүн суаллар верин. Мәсәлән, ушағыныза: «Белә мәзмунлу рекламлар сәни ҹәлб едир?» суалыны вермәкдәнсә, соруша биләрсиниз: «Сәнҹә, нәјә ҝөрә рекламчылар өз мәһсулларыны сатмаг үчүн бу кими шәкилләрдән истифадә едирләр?» Өвладынызын ҹавабыны динләдикдән сонра сорушун: «Сән буна неҹә јанашырсан?» (Мүгәддәс Китаб принсипи: Ганунун тәкрары 6:6, 7).\nУшағын јашыны нәзәрә алын. Мәктәб јашына чатмамыш ушаглара ҹинсијјәт органларынын адыны өјрәтмәк олар. Һәмчинин изаһ един ки, һеч кимин бу органлара тохунмасына иҹазә вермәсинләр. Бир аз бөјүјәндән сонра ушағын дүнјаја неҹә ҝәлдији барәдә үмуми мәлумат верин. Јеткинлик дөврүнә чатанда исә онларла интим мүнасибәтләрин әхлаги вә физики јөнләри барәдә әтрафлы даныша биләрсиниз.\nӘхлаги дәјәрләр ашылајын. Ушағыныза кичик јашларындан дүрүстлүјү, паклығы вә һөрмәти өјрәдин. Буну етмәклә сиз ҹинси мүнасибәтлә бағлы мөвзунун мүзакирәси үчүн тәмәл гојмуш олаҹагсыныз. Бундан әлавә, өз әхлаг дәјәрләринизи өвладыныза ачыг шәкилдә билдирин. Мәсәлән: Әҝәр никаһдан әввәл ҹинси әлагәни јолверилмәз һесаб едирсинизсә, буну онлара белә дә дејин. Һәмчинин никаһдан өнҹә ҹинси әлагәдә олмағын нә үчүн сәһв вә зәрәрли олдуғуну изаһ един. Бир китабда дејилир: «Валидејнләринин никаһдан өнҹә ҹинси мүнасибәтә пис бахдығыны билән јенијетмәләр надир һалларда бу јаш дөврүндә ҹинси әлагәдә олурлар» («Beyond the Big Talk»).\nНүмунә олун. Сөзүнүзлә әмәлиниз үст-үстә дүшсүн. Мәсәлән, әдәбсиз зарафатлара ҝүлүрсүнүз? Ачыг-сачыг ҝејинирсиниз? Ешгбазлыг едирсиниз? Бу кими давранышлар ушагларыныза өјрәтмәјә чалышдығыныз әхлаг дәјәрләрини алт-үст едир (Мүгәддәс Китаб принсипи: Ромалылара 2:21).\nМүсбәт тонда данышын. Ҹинси мүнасибәт Аллаһдан бир һәдијјәдир вә никаһ дахилиндә бу мүнасибәт инсана бөјүк һәзз верә биләр (Мәсәлләр 5:18, 19). Гој өвладыныз билсин ки, вахты чатанда о, бу һәдијјәдән истифадә едәҹәк (1 Тимутијә 1:18, 19).\n«[Аллаһын ганунларыны] өвладына тәлгин ет» (Ганунун тәкрары 6:6, 7, һашијә).\n«Башгаларыны өјрәдә-өјрәдә нә үчүн өзүнү өјрәтмирсән?» (Ромалылара 2:21).\nКим нә дејирсә десин, ушаглара, о ҹүмләдән, јенијетмәләрә һәмјашыдларындан чох валидејнләри тәсир едир. Бир китабда јазылыб: «Ушаглар һәмишә һәјаты дәрк етмәк, рәһбәрлик әлдә етмәк үчүн илк нөвбәдә бөјүкләринә мүраҹиәт едирләр. Ушаглар башгаларына јалныз валидејнләри онлара вахт ајырмајанда, диггәт јетирмәјәндә үз тутурлар... Илләрлә апарылан арашдырмаларын нәтиҹәси һеч дә тәәҹҹүблү дејил: өвладларына ҹинси тәрбијә верән валидејнләрин ушаглары даһа сағлам олур, јахшы гәрарлар верир, мәсулијјәтли олур, ән әсасы исә, һәјати тәһлүкәли һәрәкәтләрә јол вермирләр» («Talk to Me First»).


Q=4	C=0	SS=0	LS=4	PS=0	DC=0	LC=0	SD=0	BS=1	G0=19	G1=14	G2=2	DLID=az_RU	BODY=Nur-az.com - АЛЛАҺ ИЛӘ МӘХЛУГ АРАСЫНДА ТӘКВИНИ ӘЛАГӘ\n04 Шубат 2019\nАЛЛАҺ ИЛӘ МӘХЛУГ АРАСЫНДА ТӘКВИНИ ӘЛАГӘ\nБәзи дуалар бәзи Гуран ајәләри кими бизим дәрк едә билмәјәҹәјимиз мәзмуна маликдир\nИмамлардан нәгл олунмуш дуалар чох садә шәкилдә бәјан олунса да, үстүн мәтләбләри бәјан едир. Инсан бу дуалар һагда дүшүнмәли вә онлардан фајдаланмалыдыр. Инсанын һалы һәр нә гәдәр мүнасиб оларса, дуадан даһа чох истифадә едиб бәһрәләнә биләр. Бәзи дуалар бәзи Гуран ајәләри кими бизим дәрк едә билмәјәҹәјимиз мәзмуна маликдир. Лакин бәзән бу сајаг дуалара диггәт јетирмәк инсан үчүн фајдалы олур; мәсәлән, “Ифтитаһ” дуасында охујуруг:\n“Һәмд олсун о Аллаһа ки, сәма вә сакинләри Онун горхусундан илдырым кими фәрјад чәкирләр; јер вә әһли Онун горхусундан ләрзәјә ҝәлир; дәрјалар вә Онун дәринлијиндә үзән һәр нә варса, Онун горхусундан ҹуша ҝәлиб, фәрјад гопармагдадыр”.\nГуранда дејилир: “Илыдырм вә бүтүн мәләкләр Аллаһын горхусундан Ону тәсбиһ едирләр.” (“Рәд” сурәси, ајә 13.) “Ҝөјләрдә јердә нә варса, һамысы Аллаһы тәсбиһ едир.” (“Ҹумә” сурәси, ајә 1; “Тәғабун” сурәси, ајә 1.) “Ону тәсбиһ вә ситајиш етмәјән һеч бир мөвҹуд јохдур. Лакин сиз онларын тәсбиһини анламырсыныз.” (“Исра” сурәси, ајә 44.)\nБунлар бизим там сурәтдә дәрк етмәкдә аҹиз олдуғумуз һаллардыр. Тәфсирчиләр дә адәтән бу нөв ајә вә дуаларын мүтәшабеһ олдугларыны билдирирләр. Бәзиләри исә өз дүшүнҹәләри гәдәриндә изаһ верирләр. Лакин бу мәтнләр мәхлуг илә Аллаһ арасында олан бир һәгигәтдән данышыр. Бу әлагәни ҝүҹлү бир ҹазибәјә охшатмаг олар. Аллаһ бәндәләрини тәквини шәкилдә өзүнә тәрәф чәкир. Һәр бир мөвҹуд өз нуру, елм вә идракы һәддиндә Аллаһ илә өз арасында олан әлагәни тәквини шәкилдә дәрк едир. Инсанын тәквини рабитәдән хәбәр тутмасы ону башга варлыглардан фәргләндирән илаһи имтијаздыр. О ихтијари олараг бу әлагәни ҝүҹләндириб Аллаһа доғру һәрәкәт едә биләр.


Q=12	C=9	SS=5	LS=3	PS=5	DC=3	LC=0	SD=0	BS=2	G0=39	G1=24	G2=15	DLID=az_RU	BODY=Хошбәхтлик јолу. Һәјатын мәнасы\nГане олмаг вә сәхавәт\nСағламлыг вә дөзүм\nОјанын! | № 1, 2018\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Арҝентина жест дили Бразилија жест дили Венесуела жест дили Вјетнам Гренландија Данимарка Еквадор жест дили Индонезија Исвеч Испанија жест дили Италија жест дили Камбоҹа Квебек жест дили Кирибати Колумбија жест дили Конго Кореја жест дили Литва Маврики креолу Македонија Малта Маҹарыстан жест дили Мексика жест дили Мјанма Непал Нидерланд Норвеч Полша жест дили Самоа Сејшел креолу Соломон Адалары пиҹини Тувалу Увеа Уелс Украјна Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бауле бислама болгар булу варај волајта газах ган гуахиро гырғыз дреһу еве ермәни естон ефик зулу ибанаг ибо иврит илок инҝилис исланд испан италјан каннада каонде каталан кечуа (Боливија) килуба кинјаруанда кирунди кичуа (Имбабура) кичуа (Чимборасо) кореја коса күрд курманҹи (Гафгаз) күрд курманҹи (кирил) латыш лингала лози лувале луганда макуа малагаси малај малајалам мамбве-лунгу маҹар мбунда монгол ндебеле (Зимбабве) пангасинан папјаменто (Аруба) папјаменто (Күрасао) полјак португал португал (португал) пәнҹаб румын рус санго себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви телугу тетела тетум (Дили) тигре ток-писин тсва тсонга тумбука түрк урду фарс фин франсыз хорват чех чибемба чилуба чинјанја читонга читонга (Малави) чичева чопи шона јао јапон јоруба јунан ҝүрҹү Һаити креолу һилигајнон һинд һири-моту әрәб өзбәк\nИНСАН БӘНЗӘРСИЗДИР: ЈАЗЫ ЈАЗЫР, ШӘКИЛ ЧӘКИР, НӘСӘ ЈАРАДЫР, ДҮШҮНҮР. Даима һәјатын мәнасыны ахтарыр, каинатын, бәшәријјәтин неҹә вә нә үчүн јарандығыны, ону ҝәләҹәкдә нәләрин ҝөзләдијини билмәк истәјир.\nБәзиләри фикирләшир ки, бунларын ҹавабыны тапмаг мүмкүн дејил. Бир башгалары исә һәјатын кортәбии шәкилдә, тәкамүл нәтиҹәсиндә јарандығына инандығы үчүн бу кими суаллары мәнасыз ҝөрүр. Тарих вә биолоҝија үзрә профессор Уилјам Провајн дејир: «Һеч бир илаһ јохдур, һеч бир мәгсәд јохдур... Әхлаг үчүн һеч бир мүтләг әсас јохдур, һәјатын һеч бир мүтләг мәнасы јохдур».\nБәзи инсанлар исә бу кими фикирләри дүзҝүн һесаб етмир. Онлар каинатын дәгиг, ријази ганунлара табе олдуғуну ҝөрүрләр. Инсанларын тәглид етмәјә чалышдығы тәбиәтдәки валеһедиҹи гурулушлара һејрандырлар вә һәр ҝүн әмин олурлар ки, мүрәккәб, јүксәк функсијалы дизајнлар али зәкаја ишарә едир.\nБүтүн бунлар бәзи тәкамүлчүләри өз мөвгеләрини нәзәрдән кечирмәјә тәшвиг едиб. Ики нәфәрин нүмунәсинә бахаг.\nНЕЈРОҸӘРРАҺ ДР. АЛЕКСЕЈ МАРНОВ. О дејир: «Охудуғум тәһсил оҹагларында атеизм вә тәкамүл тәдрис олунурду. Аллаһын варлығына инанан һәр кәс савадсыз һесаб едилирди». Лакин 1990-ҹы илләрдә Марнов мүнасибәтини дәјишир.\nО дејир: «Һәмишә һәр шејдә мәнтиг ахтармышам, о ҹүмләдән инсан бејнинин гурулушунда. Бу мүкәммәл орган, јериндә олараг, каинатын ән мүрәккәб структуру адландырылыр. Дүшүнүрдүм: “Јәни бејин елм вә баҹарыға јијәләниб сонра да өлмәкдән өтрүдүр?” Бу, чох әсассыз вә мәнтигсиз ҝөрүнүрдү. “Бәс онда биз нијә мөвҹудуг, һәјатын мәнасы нәдир?” Бу һагда ҹидди дүшүнүб-дашындыгдан сонра гәнаәтә ҝәлдим ки, мүтләг бир Јарадан олмалыдыр».\nҺәјатын мәнасыны тапмаг јолунда ахтарышлары Марнову Мүгәддәс Китабы арашдырмаға ҝәтириб чыхарыр. Онун һәјат јолдашы да атеист иди вә һәким ишләјирди. Бир мүддәтдән сонра Марновун Мүгәддәс Китабы арашдырмасынын јанлыш олдуғуну сүбут етмәк үчүн о да китабы охумаға башлајыр. Һал-һазырда онларын һәр икиси Аллаһын мөвҹудлуғуна инаныр вә Онун бәшәријјәтлә бағлы нијјәтини дәрк едир.\nПЛАЗМА ҮЗРӘ АЛИМ ДР. ҺУАБИ ЈИН. Физика саһәсиндә чалышан Һуаби Јин узун илләр плазма үзрә тәдгигат апарыб. Маддәнин дөрдүнҹү һалы һесаб олунан плазма (ҝүнәшдә олдуғу кими) әсасән електронлардан вә мүсбәт ионлардан ибарәтдир.\nҺуаби Јин дејир: «Биз алимләр тәбиәт һадисәләрини өјрәнәндә һәмишә јүксәк дәрәҹәдә низам мүшаһидә едирик. Бу ҹүр низам исә дәгиг ганунларын нәтиҹәсиндә мүмкүндүр. Фикирләширдим: “Бәс бу ганунлары ким тәјин едиб? Ади бир оҹаға ҹидди нәзарәт етмәк лазым олдуғу һалда, ҝөрәсән, ҝүнәшин енержисини тәнзимләјән ганунлары ким тәсис едиб?” Бир мүддәт сонра белә гәнаәтә ҝәлдим ки, Мүгәддәс Китабын илк ајәсиндә јазылан “башланғыҹда Аллаһ ҝөјү вә јери јаратды” сөзләри бу суаллара ән мәнтигли ҹавабдыр» (Јарадылыш 1:1).\nӘлбәттә ки, елм «неҹә?» суалларынын чохуна ајдынлыг ҝәтирир. Мисал үчүн: «Бејин һүҹејрәләри неҹә ишләјир?», «Ҝүнәш истилик вә ишығы неҹә јајыр?» Алексеј Марновун вә Һуаби Јинин өјрәндији кими, Мүгәддәс Китаб даһа ваҹиб олан «нијә, нә үчүн?» суалларына ҹаваб верир. Мисал үчүн, орада каинатын, каинатдакы ганунларын, бәшәријјәтин нијә мөвҹуд олмасы илә бағлы суаллара ајдын ҹаваблар вар.\nМүгәддәс Китабда Јер күрәси барәдә дејилир: «Халиг ону бош јерә дејил, јашајыш үчүн [јарадыб]» (Әшија 45:18). Бәли, Аллаһ јери мүәјјән мәрамла јарадыб. Нөвбәти мәгаләдә ҝөрәҹәјик ки, бу мәрам бизим ҝәләҹәјә үмидимизлә сых бағлыдыр.\nАллаһ Јер күрәсини бош јерә дејил, јашајыш үчүн јарадыб (Әшија 45:18).\n«Јашамағымыза стимул верән нә исә олмалыдыр»\nПсихолоҝија үзрә профессор Уилјам Макдугал дејир: «Физики вә әгли сағламлыг үчүн јашамағымыза стимул верән нә исә олмалыдыр». Психолоҝија үзрә диҝәр профессор Карол Риф да буна бәнзәр сөзләр сөјләјиб: «Һәјатында мәна ҝөрән инсанларын сағламлығында јүксәк үстүнлүкләр мүшаһидә олунур. Онларда когнитив (әгли) позулма,.. үрәк-дамар хәстәликләри риски даһа ашағыдыр, инсултдан сонра бәрпа просеси даһа сүрәтли ҝедир... вә тәбии ки, белә инсанлар даһа узунөмүрлү олур».\n№ 1, 2018 | Хошбәхтлик јолу\nОЈАНЫН! № 1, 2018 | Хошбәхтлик јолу


Q=3	C=0	SS=0	LS=3	PS=0	DC=0	LC=0	SD=0	BS=1	G0=21	G1=16	G2=13	DLID=az_RU	BODY=Nur-az.com - Илк олараг халг антитеррор әмәлијјатлары кечириб өлкәни залым һакимијјәтдән тәмизләмәлидир\n26 Јанвар 2021\n11 Ҹәмадиүссани 1442\n7 Бәһмән 1399\n01 Октјабр 2019\nИлк олараг халг антитеррор әмәлијјатлары кечириб өлкәни залым һакимијјәтдән тәмизләмәлидир\nДепутатханада тәјинатла, күллү мигдарда пул вермәк вә јалтаглыгла отуран Фәрәҹ Гулијев дејир ки, бизим там һаггымыз вар ки, өз әразиләримиз олан Гарабағда анти-террор әмәлијјатлар кечириб ишғалдан азад едәк. Ејни хүсусијјәтләрә артыгламасыјла малик олан Таһир Кәримли дә Фәрәҹ Гулијевин “нәғмәсинә” “мусиги бәстәләјиб.” Демәли, бунлар 30 илдир јатыблар, јатыблар, инди ајылыблар ки, сән демә Ермәнистан террорчудур вә биз анти-террор әмәлијјаты кечириб Гарабағы ишғалдан азад етмәлијик. Инди бу ҹүр типләрдән сорушсаныз дејәр ки, биз буну ҝөзәл билирдик, амма БМТ, сүпердөвләтләр, бејнәлхалг тәшкилатлар буна мане олур. Чүнки өзләри дејир ки, БМТ-јә буну хатырлатмаг лазымдыр. Мүмкүндүр ки, бу да видеосу јени ортаја чыхмыш әлилләрин алчаг, рәзил инсанлар тәрәфиндән дөјүлмәси мәсәләсини өрт-басдыр етмәк үчүн бир ојундур.\nОнсуз да тәјинатлы депутатлар һәја-абыр етмәсә дә, зәррәҹә виҹдана саһиб олмасалар да БМТ дејәҹәк ки, мәнә нәји хатырладырсыныз, инди ајылмысыныз ки, террорчулардан торпаг тәмизләмәк лазымдыр?\nБу депутатлар, үмумијјәтлә бу һакимијјәт өзүнү ганмазлыға вуруб, анламаг истәмир ки, 30 ил кечәндән сонра неҹә дуруб анти-террор әмәлијјаты кечирәҹәксиниз ки? Демәзләр ки, бәс нијә бу 30 илдә јатмышдыныз? Әслиндә бу ҹүр нашы, бајағы, шаблон бәјанатлар вермәклә һакимијјәтин гујруг булајан депутатҹыглары өз һакимијјәтләрини вә еләҹә дә БМТ-нин нүфузуну ашағы салырлар. Чүнки бу ҹүр бәјанатларын үмуми мәзмуну будур ки, Ермәнистан Гарабағда террор едиб вә бүтүн дүнјан да террорла мүбаризә апармалы икән бу террора ҝөз јумур. Еләҹә дә Азәрбајҹан рәһбәрлији. Амма бүтүн мәсулијјәт һакимијјәтин үзәринә дүшүр. Башгасы ҝәлиб нә етмәлидир бизим үчүн?\nБәс шәхсән Илһам Әлијеви, онун тәјинатыјла депутатханада ағзына су алыб отуран депутатҹыглар, мискинләр, јазыглар, заваллылар нә үчүн сөзү бир јерә гојуб Илһам Әлијевдән Гарабаға ҝирмәсини тәләб етмирләр. Чүнки онлар сабаһ данышсалар, бири ҝүн Әлијевлә Меһдијевин шәрикли објекти олан депутатхана бурахылар, бошалмыш күрсүләрә пул алыб јени тәјинатлы депутатлар гојарлар. Буна ҝөрә дә бу ҹүр инсанлар ҹынгырыны чыхара билмир.\nÇүнки онларын мүхтәлиф јерләрдә бизнесләри, објектләри, мағазалары, ресторанлары вар. Назирләр, диҝәр мәмурлар кими онлар да өлкә рәһбәрлијинә “долја” вермәклә өз аилә бизнесләрини ирәли апарырлар. Еләҹә дә аилә һакимијјәти хариҹдәки виллаларындан, офшор һесаблардан, халгын боғазындан кәсиб, бүдҹәсиндән оғурладыглары пуллары неҹә итирә биләрләр? Онлар бүтүн бунлара ҝөрә мүһарибә етмәк истәмирләр.\nАзәрбајҹан мүсәлман халгдыр. Бу ҹүр мүсәлманлыға ләкә олан һакимијјәт, мискин, јазыг, заваллы депутатлар бир дәфә олсун Аллаһ үчүн сәҹдәјә ҝетмир. Бунларын нәфәсләри јаланла ҝедиб ҝәлир. Аллаһа олан ибадәти бу ҝүн-сабаһа салан бу инсанлар Гарабағы да 30-40-50 ил ҝеҹикдирәҹәкләр.\nАнти-террор әмәлијјат апармаг лазымдырса биринҹи буну аилә һакимијјәтинә, мискин депутатлара гаршы апармаг лазымдыр. Онлара лајиг олдуглары јери- зибилликләри ҝөстәрмәк лазымдыр. Ондан сонра Гарабағ һагда дүшүнмәк олар.


Q=17	C=2	SS=0	LS=14	PS=0	DC=2	LC=0	SD=0	BS=2	G0=58	G1=47	G2=17	DLID=az_RU	BODY=Елмимизин әлагәләндириҹиси вә тәшкилатчысы: Академик Исмайыл Мухтар оғлу Һаҹыйев — AQRA Elmin İnkişafına Dətsək İctimai Birliyi\nИсмайыл Һаҹыйев 1951-ҹи ил йанварын 21 -дә Нахчыван Мухтар Республикасы Ҹулфа районунун Ханәҝаһ кондиндо мүәллим аиләсиндә анадан олмушдур. 1968-ҹи илдә Ҝөйдәрә кәнд орта мәктәбини битирмишдир. 1968-1970-ҹи илләрдә Сумгайыт шәһәриндә фәһлә ишләмишдир. 1970-1974-ҹү илләрдә Азәрбайҹан Дөвләт Педагожи Институтун (индики АДПУ) тәләбәси олмушдур. 1974-ҹү илдә һәмин институтун тарих факүлтәсини фәргләнмә диплому илә битирмишдир. 1974- 1977-ҹи илләрдә Ҹулфа районун Хошкешин кәнд мәктәбиндә мүәллим кими фәалиййәт ҝөстәрмишдир. 1978-2003-ҹү илләрдә Нахчыван Дөвләт Педагожи Институтунда (индики НДУ) мүәллим ишләмишдир. 1992-ҹи илдә намизәдлик, 1999- ҹу илдә исә докторлуг диссертасийасы мүдафиә етмишдир. Нахчыван Дөвләт Университетиндә иҹтимаи-пешәләр факүлтәсинин декам (1983-84), тарих-филолоҝийа факүлтәсинин декан мүавини (1984-1985), Нахчыван Өзәл Университетиндә (1994- 96), Нахчыван Дөвләт Университетиндә елми ишләр үзрә проректор (1996-97), тәдрис ишләри үзрә проректор (1997-2003) вәзифәләриндә ишләмишдир. 2000-ҹи илдән Нахчыван Дөвләт Университетинин прфессорудур. 2003-ҹү илин йанварында АМЕА Нахчыван Бөлмәсинин сәдри, 2007-ҹи илин апрелиндә исә Милли Елмләр Академийасы Рәйасәт Һейәтинин үзвү сечилмишдир. Тарих елмләри доктору (1999), профессор (2004), Азәрбайҹан Милли Елмләр Академийасынм академики (2003), Нйу-Јорк Елмләр Академийасынм һәгиги үзвүдүр (2002).\nИ.Һаҹыйев 30-а йахын монографийа, китаб, китабча, дәрс вә тәдрис вәсаитләринин, 200-дән артыг елми мәгаләнин мүәллифидир. Елми әсәрләрдән 34-ү хариҹдә чап олунмуш, Русийада, Түркийәдә, Мисирдә, Газахыстанда, Түркмәнистанда, Иранда вә б. өлкәләрдә ишыг үзү ҝөрмүшдүр. Дүнйанм мүхтәлиф өлкәләриндә кечирилмиш 28 бейнәлхалг сәвиййәли саммит, симпозиум вә елми конфрансларда иштирак вә мәрузә етмишдир.\nИ.Һаҹыйев 2001-ҹи илдә АБШ-ын Биографийа Институтунун «Илин адамы» титулуна, 2010-ҹу илдә исә «Гызыл медал»ына лайиг ҝөрүлмүшдүр. 2008-ҹи илдә Ј.Мәммәдәлийев мүкафатына, 2009-ҹу илдә Түркийә Ҹүмһуриййәти Аврасийа Күлтүр вә Сәнәт Гурумунун, Һүсейн Гази Күлтүр вә Сәнәт Вәгфинин мүкафатланна лайиг ҝөрүлмүшдүр. 2009-ҹу илдә Өлкә Президентинин фәрманы илә «Әмәкдар елм хадими» фәхри адыны алмышдыр.\nАкадемик Исмайыл Һаҹыйев АМЕА Нахчыван Бөлмәсинин «Хәбәрләр» журналымн баш редактору, Ихтисаслашдынлмыш Диссертасийа Шурасынын сәдри, Республика ЕТ-нин Тәшкили вә Әлагәләндирмә Шурасынм, АМЕА-нм «Мәрузәләр»и, «Хәбәрләр»и (Тарих, фәлсәфә вә һүгуг серийасы), Диалог Аврасийа (Түркийә), Тарих вә онун проблемләри вә б. жумалланн редаксийа һейәтинин үзвүдүр. Өлкә Президенти ҹәнаб Ылһам Әлийевин Сәрәнҹамы илә йарадылан Азәрбайҹан Милли Енсиклопедийасмын Редаксийа Һейәтинин үзвүдүр. Онун рәһбәрлыйи илә ики ҹилдлик «Нахчыван ҹнсиклопедийасы» (2005), «Нахчыван абидәләри» енсиклопедийасы (Азәрбайҹан вә инҝилис дилләриндә, 2008), Нахчыван тарихи атласы (2010) нәшр едилмишдир.\nИ.Һаҹыйев өлкәмизин иҹтимаи-сийаси һәйатында фәал иштирак едән иҹтимаи хадимдир. О, 2000-ҹи илдә 2-ҹи чағынш Нахчыван МР Али Мәҹлисинин, 2005-ҹи илдә 3-ҹү чағырыш Азәрбайҹан Республикасы Милли Мәҹлисинин депутаты сечилмишдир.\nАкадемик И.Һаҹыйевин кадр һазырлығында хүсуси хидмәтләри вар. Онун рәһбәрлийи илә 2 нәфәр докторлуг, 11 нәфәр намизәдлик, 16 нәфәр маҝист диссертасийасы мүдафиә етмишдир. Мүдафиә едәнләр арасында хариҹи өлкә вәтәндашлан да вардыр. И.Һаҹыйев 3 нәфәрин намизәдлик, 6 нәфәрин докторлуг диссертасийасмм рәсми оппоненти олмушдур. Онун елми редакторлуғу илә 35- дән артыг монографийа вә китаб чап олунмушдур.\nАиләлидир, үч өвлад атасыдыр.\nНӘШР ОЛУНМУШ КИТАБЛАРЫН СИЈАҺЫСЫ\n1. “Тарихдәвәҝүнүмүздә”, Нахчыван (түркдилиндә). Анкара, АнкараУниверситети, 1998, Ә.Аманоғлуиләбирҝә.\n2. “Ҝүмрү, Москва, ГарсмүгавиләләривәНахчыванынталейи” , Бакы, «Елм», 1999.\n3. “Түркдүнйасыныналимвәшаирһөкмдарлары”, Бакы, «Горгуд», 1998, Ш.Мәммәдовиләбирҝә.\n4. “НахчыванМухтарРеспубликасы (инҝилисдилиндә)” Нахчыван, «Гейрәт», 1998, Ә.Һәсәнов, Е.Фәтәлийевиләбирҝә\n5. “НахчыванМухтарРеспубликасы (Азәрбайҹанвәинҝилисдилләриндә)” , Нахчыван, «Гейрәт», 1998, Ә.Һәсәнов, Е.Фәтәлийевиләбирҝә\n6. “Нахчыванвәнахчыванлылар”, Бакы, Елм, 2001, Ш.Мәммәдовиләбирҝә\n7. “БөйүкВәтәнмүһарибәсиилләриндә Азәрбайҹангадынларыныниҹтимаиһәйатдаиштиракы” Бакы,АДПУ, 1990\n8. “БөйүкВәтәнмүһарибәсиилләриндәәдәбиййатвәинҹәсәнәтсаһәсиндәАзәрбайҹангадынларынынфәалиййәти”, Бакы, АДПУ, 1991\n9. “Билсинанаторпаг… (НахчыванзәһмәткешләриБөйүкВәтәнмүһарибәсиилләриндә) ”, Бакы, «Билик» ҹәмиййәти, 1991, Һ. Ҹәфәров, А, Һүсейновиләбирҝә.\n10. “Үмумипсихолоҝийакурсундантәснифләр”, НахчыванМСИ-ниннәшриййаты, 1982\n11. “ГийабичитәләбәләрүчүнПсихолоҝийаүзрәйохламаишләривәонларынйеринәйетирилмәси”, Бакы, АДПУ, 1983\n12. “Сийаситарихкурсунунтәдрисиндәбәдииәдәбиййатданистифадәедилмәсиимканлары”, Бакы, АДПУ, 1990, Һ.Ҹәфәров, Г.Гасымовиләбирҝә\n13. “Тәлим просесиндәтәләбәләрдәмәнәвикейфиййәтләринформалашдырылмасы”, Бакы, АДПУ, 1991, Һ.Ҹәфәров, Ш.Мәммәдовиләбирҝә\n14. “Тәләбәләрдәсийасимәдәниййәтинформалашдырылмасы”, Бакы, АДПУ, 1993\n15. “НахчыванДөвләтУниверситетининтәдрисбазасы”, Нахчыван, НДУ, «Гейрәт», 2001\n16. “Тәләбәләринбилийинингиймәтләндирилмәсининчохбаллысистеминәдаир”, Нахчыван, НДУ, «Гейрәт», 2002\n17. “ҺейдәрӘлийеввәмилли- тарихийаддашынбәрпасы”, Бакы, «Елм», 2003\n18. “НахчыванМухтарРеспубликасы- 80»Тарихи-статистикмәҹмуә”, Бакы, «Сәда», 2004, В.Талыбов, Б.Исмайыловиләбирҝә\n19. “АзәрбайҹанМиллиЕлмләрАкадемийасынынНахчыванБөлмәси”, Бакы, «Нурлан», 2005\n20. “Нахчываненсиклопедийасы”, Икиҹилддә. ҹ.1, Бакы, 2005; ҹ.2, Бакы, 2005, һәммүәллифләрләбирҝә\n21. “МустафаКамалАтатүрквәНахчыван”, Бакы: Нурлан, 2007, И.Һәбиббәйлииләбирҝә\n22. “АзәрбайҹанРеспубликасыныниҹтимаи-сийасивәмәдәниһәйатындагадынларыништиракы (1941-1945-ҹиилләр) ”, Бакы, Елм, 2008\n23. “Нахчыванабидәләриенсиклопедийасы (Азәрбайҹанвәинҝилисдилләриндә) ”, Бакы, 2008, һәммүәллифләрләбирҝә\n24. АзәрбайҹанРеспубликасыныниҹтимаи-сийасивәынәдәниһәйатындагадынлармиштиракы(1941-1945-ҹиилләр). Бакы, «Елм», 2008,\n25. “НахчыванТарихиАтласы”,Бакы, БакыКартографийафабрики, һәммүәллифләрләбирҝә\n26. “АзәрбайҹанХалгҸүмһуриййәтивәНахчыван”, Нахчыван, «Әҹәми»НПБ, 2010, Тәртибчивәөнсөзүнмүәллифи\n27. “Интибаһын 15 или”, Нахчыван, «Әҹәми», НПБ, 2010, һәммүәллифләрләбирҝә\n28. “НахчыванМухтарРеспубликасыныниҹтимаи-сийасиһәйаты, сосиал-игтисадивәмәдәниинкишафы (1991-2011-ҹиилләр) ”, Нахчыван, «Әҹәми», НПБ, 2011\n29. “ЕрмәниләринАзәрбайҹанагаршыәразииддиаларывәганлыҹинайәтләри”, Нахчыван, «Әҹәми», НПБ, 2012\n30. “ҺейдәрӘлийевсийасәти: тарихдәвәҝүнүмүздә”, Нахчыван, «Әҹәми», НПБ, 2013\nЕрмәниләрин Азәрбайҹана гаршы әрази иддиалары вә ганлы ҹинайәтләри\n«Ноев Ковчег и Гямигая-Гобустанский Алфавит» kitabının xülasəsi\nБахыш сайы: 504


Q=4	C=0	SS=0	LS=0	PS=4	DC=0	LC=0	SD=0	BS=0	G0=20	G1=16	G2=10	DLID=az_RU	BODY=Рәһбәрлик Шурасындан мәктуб | Әтрафлы шәһадәт верәк\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Норвеч алман инҝилис полјак сингал Һаити креолу\nТәсәввүр ет ки, сән Зејтун дағында јығышан һәвариләрдән бирисән. Иса гаршында пејда олур. Ҝөјә галхмаздан әввәл о дејир: «Мүгәддәс руһ үзәринизә ҝәләндә сиз гүввәт алаҹагсыныз вә Јерусәлимдә, бүтүн Јәһудијјәдә вә Сәмәријјәдә, һәтта јерин уҹгарларынадәк мәним шаһидим олаҹагсыныз» (Һәв. 1:8). Һәмин вахт сән һансы һиссләри кечирәрдин?\nЈәгин ишин мигјасыны дүшүнәндә сәни горху бүрүјәрди. Бәлкә дә фикирләшәрдин: «Ҝөрәсән бир нечә нәфәр шаҝирд “јерин уҹгарларынадәк” неҹә шаһидлик верә биләр? Бу, бир јана, Иса Мәсиһ өлүмүндән әввәлки ҝеҹә хәбәрдарлыг едиб демишди: “Нөкәр ағасындан артыг дејил. Мәни тәгиб едибләрсә, сизи дә тәгиб едәҹәкләр. Мәним сөзүмә әмәл едибләрсә, сизин дә сөзүнүзә әмәл едәҹәкләр. Мәним адыма ҝөрә бүтүн бунлары башыныза ҝәтирәҹәкләр, чүнки онлар мәни ҝөндәрәни танымырлар” (Јәһ. 15:20, 21). Ахы бу ҹүр әдавәтлә үзләшә-үзләшә неҹә шаһидлик етмәк олар?»\nӘслиндә, бу кими суаллар бу ҝүн бизим үчүн дә актуалдыр. Јеһованын Шаһиди олмағымыз бизим дә үзәримизә «јерин уҹгарларынадәк», бүтүн халглара шаһидлик етмәк мәсулијјәтини гојур (Мәт. 28:19, 20). Ҝөрәсән бу бојда ишин өһдәсиндән неҹә ҝәлмәк олар? Һәлә мүгавимәтләри демирик!\n«Һәвариләрин ишләри» китабы биринҹи әсрдәки мәсиһиләрин фәалијјәтиндән бәһс едир. Һадисәләрлә зәнҝин бу китабда Исанын шаҝирдләринин Јеһованын көмәјилә өз тапшырыгларыны јеринә јетирмәјә неҹә мүвәффәг олдуғу ҹанлы шәкилдә тәсвир едилир. Бу нәшри охудугҹа һәм о һадисәләри дәриндән арашдыраҹаг, һәм дә онларын иштиракчысына чеврилиб, орадакы һисс-һәјәҹаны јашајаҹагсан. Өјрәнәҹәксән ки, Аллаһын биринҹи әсрдәки хидмәтчиләри илә мүасир хидмәтчиләри арасында әслиндә нә гәдәр чох охшарлыг вар. Үстәлик, ҝөрәҹәксән ки, биз нәинки ејни иши ҝөрүрүк, һәм дә ејни ҹүр тәшкил олунмушуг. Бу бәнзәрликләр үзәриндә дүшүндүкҹә Јеһованын бу ҝүн дә Өз тәшкилатыны идарә етдијинә бир даһа әмин олаҹагсан.\nАрзумуз будур ки, «Һәвариләрин ишләри» китабыны арашдырдыгҹа Јеһованын сәнә Өз мүгәддәс руһу илә һәмишә көмәк вә дајаг олаҹағына инамын даһа да артсын. Гој бу да өз нөвбәсиндә сәни Аллаһын Падшаһлығы һаггында әтрафлы шәһадәт вермәјә вә башгаларыны хилас јолуна јөнәлтмәјә тәшвиг етсин (Һәв. 28:23; 1 Тим. 4:16).


Q=9	C=4	SS=0	LS=0	PS=9	DC=0	LC=0	SD=0	BS=1	G0=21	G1=18	G2=8	DLID=az_RU	BODY=Мәсәлләр 31 | Онлајн Мүгәддәс Китаб | Јени дүнја тәрҹүмәси\nЛӘМУИЛ ПАДШАҺЫН КӘЛАМЛАРЫ (1—31)\nЈахшы арвады ким тапар? (10)\nИшли-ҝүҹлү, зәһмәткеш (17)\nХејирхаһлыг гануну дилиндәдир (26)\nӨвладлары вә әри ону тәрифләр (28)\nМәлаһәт вә ҝөзәллик кечиб ҝедәндир (30)\n31 Ләмуил падшаһын сөзләри. Анасынын өјүд верәрәк она сөјләдији кәламлар.+ 2 Нә сөјләјим сәнә, оғул?Еј бәтнимдән чыхан,Еј нәзир-нијазла тапдығым оғул!+ 3 Ҝүҹүнү гадынлара вермә,+Падшаһлары јыхан јолла ҝетмә.+ 4 Падшаһлара јарашмаз, еј Ләмуил,Шәраб ичмәк падшаһлара јарашмаз.«Һаны ички?» — демәк рәһбәрә лајиг дејил.+ 5 Јохса ичиб фәрманы унударлар,Фағырын һаггыны тапдалајарлар. 6 Ичкини мәһв оланлара,+Шәрабы дәрди оланлара вер.+ 7 Гој ичиб јохсуллугларыны унутсунлар,Бир дә дәрдләрини јада салмасынлар. 8 Дилсиз-ағызсызларын мүдафиәсинә галх,Мәһв оланларын һаггыны гору.+ 9 Онларын мүдафиәсинә галх, әдаләтлә һөкм ет,Мәзлумларын, јохсулларын һаггыны гору.+ א [Алеф] 10 Јахшы арвады ким тапар?+ О, ләл-ҹәваһиратдан да гијмәтлидир. ב [Бет] 11 Әринин үрәји ондан архајындыр.Корлуг нәдир, билмәз. ג [Гимел] 12 О, өмрү бојуӘринин габағына шәр јох, хејир чыхарар. ד [Далет] 13 Јун вә кәтан ахтарыб тапар,Һәр ишә һәвәслә әл атар.+ ה [Һе] 14 О, таҹир ҝәмиләри кимидир,+Узаглардан азугә ҝәтирәр. ו [Вав] 15 Алагаранлыгда галхар,Аиләсинә јемәк һазырлар,Кәнизләринә дә јемәк пајлар.+ ז [Зајн] 16 Тарлаја бахыб сонра алар,Әлинин зәһмәти илә үзүмлүк салар. ח [Хет] 17 Иш ҝөрмәјә һазырлашыр,+Голларына гүввәт верир. ט [Тет] 18 Алыш-веришинин хејрини ҝөрәр,Ҝеҹәләр дә чырағы сөнмәз. י [Јуд] 19 Әлләри ҹәһрә әјирәр,Мили овҹунда тутар.+ כ [Каф] 20 Мәзлумлар үчүн әли ачыгдыр,Касыба әл тутар.+ ל [Ламед] 21 Гар јағанда аиләсинә ҝөрә нараһат олмаз,Чүнки һамысынын исти палтары вар. מ [Мем] 22 Чарпајысы үчүн өртүк тохујар, Кәтандан, бәнөвшәји јундан либас ҝејинәр. נ [Нун] 23 Әри ағсаггалларла отурар,+Шәһәр дарвазасында јахшы танынар. ס [Самех] 24 Гадын кәтандан палтар дүзәлдиб сатар,Таҹирләрә гуршаглар верәр. ע [Ајн] 25 Ҝүҹә, әзәмәтә бүрүнәр,Сабаһа ҝөрә үрәји архајын олар. פ [Пе] 26 Ағзыны һикмәтлә ачар,+Хејирхаһлыг гануну дилиндәдир. צ [Тсаде] 27 Евиндәки ишләрә нәзарәт едәр,Мүфтә чөрәк јемәз.+ ק [Коф] 28 Өвладлары галхыб ону алгышлар,Әри дә ону тәрифләр: ר [Рејш] 29 Јахшы гадынлар чохдур,Амма сәнин тајын-бәрабәрин јохдур. ש [Шин] 30 Мәлаһәт алдадыҹыдыр, ҝөзәллик кечиб ҝедәндир,+Јеһовадан горхан гадына исә алгыш охунар.+ ת [Тав] 31 Она зәһмәтинин мүкафатыны верин,+Гој әмәји шәһәр дарвазасында ону уҹалтсын.+


Q=6	C=0	SS=0	LS=2	PS=4	DC=0	LC=0	SD=0	BS=1	G0=46	G1=32	G2=15	DLID=az_RU	BODY=Һакимләр 1 | Онлајн Мүгәддәс Китаб | Јени дүнја тәрҹүмәси\nЈәһуда вә Шәмунун истилалары (1—20)\nЈәбусиләр Јерусәлимдә галыр (21)\nЈусиф Бејтели алыр (22—26)\nКәнаниләр тамамилә говулмур (27—36)\n1 Јушәнин өлүмүндән сонра+ исраиллиләр Јеһовадан сорушдулар:+ «Биздән кәнаниләрлә дөјүшмәјә биринҹи ким ҝедәҹәк?» 2 Јеһова ҹаваб верди: «Јәһуда.+ Мәмләкәти она тәслим едәҹәјәм». 3 Онда Јәһуда гардашы Шәмуна деди: «Ҝәл бирликдә мәним пајыма дүшән торпаға+ ҝедиб кәнаниләрлә дөјүшәк. Сонра мән сәнинлә сәнин пајына дүшән торпаға ҝедәрәм». Беләликлә, Шәмун онунла ҝетди. 4 Јәһуда гәбиләси дөјүшә чыхды. Јеһова кәнаниләрлә фәризиләри онларын әлинә верди.+ Онлар Бәзәгдә 10 000 нәфәри мәғлуб етдиләр. 5 Бәзәгдә Әдуни-Бәзәги тапыб онунла дөјүшдүләр вә кәнаниләрлә фәризиләри мәғлуб етдиләр.+ 6 Әдуни-Бәзәг гачмаға үз тутду. Анҹаг онлар тәгиб едиб ону јахаладылар, әлләринин вә ајагларынын баш бармагларыны кәсдиләр. 7 Әдуни-Бәзәг деди: «Мәним масамын алтында баш бармаглары кәсилмиш јетмиш падшаһ чөрәк гырынтылары дәнләјирди. Аллаһ еләдикләрими өз башыма ҝәтирди». Сонра ону Јерусәлимә+ ҝәтирдиләр вә о, орада өлдү. 8 Јәһудалылар һәмчинин Јерусәлимә һүҹум едиб+ ораны зәбт етдиләр. Әһалини гылынҹдан кечирдиләр, шәһәрә исә од вуруб јандырдылар. 9 Бундан сонра дағлыг бөлҝәдә, Неҝевдә вә Шәфлада+ јашајан кәнаниләрлә дөјүшмәк үчүн ашағы ендиләр. 10 Јәһудалылар Һәбрунда (Һәбрунун әввәлки ады Кирјат-Арба иди) јашајан кәнаниләрин үстүнә јүрүш етдиләр, Шишајы, Әхиманы вә Талмајы өлдүрдүләр.+ 11 Онлар орадан Дәбир сакинләринин үстүнә јүрүш етдиләр.+ (Дәбирин әввәлки ады Кирјат-Сәфр иди.)+ 12 Онда Калиб+ деди: «Ким Кирјат-Сәфри әлә кечириб ораны аларса, гызым Ахшаны она верәҹәјәм».+ 13 Калибин кичик гардашы Гәназын+ оғлу Үсниил+ ораны зәбт етди, Калиб дә гызы Ахшаны она верди. 14 Ахша ҝәлин көчәркән әрини сөвг етди ки, онун атасындан торпаг саһәси истәсин. Гыз улагдан дүшәндә* Калиб ондан сорушду: «Нә истәјирсән?» 15 Гыз деди: «Мәнә һәдијјә вер, чүнки мәнә ҹәнубда* гураг јер вермисән, инди Гуллот-Маими* дә вер». Беләҹә, Калиб Јухары Гуллоту вә Ашағы Гуллоту она верди. 16 Мусанын гајынатасынын+ нәслиндән олан гәниләр+ јәһудалыларла бирликдә хурма ағаҹлары шәһәриндән+ чыхыб Араддан+ ҹәнубда јерләшән Јәһуда сәһрасына ҝәлдиләр. Онлар орада халгын арасында мәскунлашдылар.+ 17 Јәһуда гардашы Шәмунла бирликдә јүрүш едиб Сәфатда јашајан кәнаниләрин үстүнә ҝетди. Онлар шәһәри јерлә јексан едиб+ адыны Һорма*+ гојдулар. 18 Сонра Јәһуда Гәззәни+ бүтүн әразисилә, Ашкелону+ бүтүн әразисилә вә Екрону+ бүтүн әразисилә бир јердә зәбт етди. 19 Јеһова Јәһудаја дајаг олурду. Одур ки, онлар дағлыг бөлҝәни әлә кечирә билдиләр. Анҹаг аран әһалисини гова билмәдиләр, чүнки онларын дәрјазлы ҹәнҝ арабалары вар иди.+ 20 Мусанын вәд етдији кими, Һәбруну Калибә вердиләр.+ Калиб дә Анагын үч оғлуну+ орадан говду. 21 Бинјамин исә Јерусәлимдә јашајан јәбусиләри говмады. Бу сәбәбдән, јәбусиләр бу ҝүнә гәдәр Јерусәлимдә бинјаминлиләрлә бирликдә јашајырлар.+ 22 Бу арада Јусиф өвладлары+ Бејтелин үстүнә јүрүш етдиләр. Јеһова онларла иди.+ 23 Јусиф өвладлары Бејтелә кәшфијјата ҝетдиләр. (Шәһәрин әввәлки ады Луз иди.)+ 24 Онлар шәһәрдән чыхыб ҝәлән бир киши илә растлашдылар вә она дедиләр: «Шәһәрә ҝедән јолу бизә ҝөстәр. Биз дә сәнә рәһм едәрик». 25 Киши шәһәрә ҝедән јолу онлара ҝөстәрди. Онлар шәһәри гылынҹдан кечиртдиләр, кишини исә аиләси илә бирликдә бурахдылар.+ 26 О, һетләрин дијарына ҝетди, орада шәһәр салыб адыны Луз гојду. Бу ҝүнә гәдәр шәһәр белә адланыр. 27 Мәнәссә Бејт-Шәәнин вә әтраф шәһәрләрин, Танагын+ вә әтраф шәһәрләрин, Дорун вә әтраф шәһәрләрин, Јивламын вә әтраф шәһәрләрин, Меҝиддонун вә әтраф шәһәрләрин әһалисини мәғлуб едә билмәди.+ Кәнаниләр орада галыб јашадылар. 28 Исраиллиләр гүввәтләнәндә кәнаниләри көләлијә салдылар,+ амма торпагларыны тамамилә әлә кечирмәдиләр.+ 29 Әфраим дә Ҹәзәрдә јашајан кәнаниләри говмады. Кәнаниләр Ҹәзәрдә онларын арасында јашады.+ 30 Зәбулун Гитрон вә Наһалул+ әһалисини говмады. Кәнаниләр онларын арасында јашадылар вә көлә ишиндә ишләдиләр.+ 31 Ашир Акко, Сидон+, Ахлаб, Әхзиб+, Һелба, Афиг+ вә Рәһуб+ әһалисини говмады. 32 Аширлиләр мәмләкәтдә јашајан кәнаниләрин арасында јашадылар, чүнки онлары говмадылар. 33 Нифталы Бејт-Шәмс вә Бејт-Әнат әһалисини говмады.+ Нифталылар мәмләкәтдә јашајан кәнаниләрин арасында јашадылар.+ Бејт-Шәмс вә Бејт-Әнат сакинләри онлар үчүн көлә кими ишләдиләр. 34 Амориләр данлылары дағлыг бөлҝәјә сыхышдырыб арана бурахмадылар.+ 35 Амориләр Һарәс дағында, Ајалон+ вә Шалбимдә+ галыб јашадылар. Амма Јусиф өвладларынын голу гүввәтләнәндә амориләри көләлијә салдылар. 36 Амориләрин әразиси Әгрәб јохушундан+ башлајырды; һәмчинин Селадан башлајыб дағлыг бөлҝәјә доғру узанырды.\n^ Мәнасы: мәһвә мәһкум едилмә.